Ўзбекистон U-19 терма жамоасини Осиё чемпионатига кузатиш маросими бўлиб ўтди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон U-19 терма жамоасини Осиё чемпионатига кузатиш маросими бўлиб ўтди\t15:08, 04 октябрь 2016\tЖасур Абдураимов бош мураббийлигидаги Ўзбекистон U-19 ёшлар терма жамоаси Осиё чемпионатига жўнаб кетиш олдидан Ўзбекистон футбол федерацияси раҳбарияти билан учрашди. Бу ҳақда ЎФФ матбуот хизмати хабар бермоқда. Бугун, 4 октябрь куни Ўзбекистон футбол федерацияси анжуманлар залида Ўзбекистон ёшлар терма жамоаси ҳамда ЎФФ раҳбарияти иштирокида йиғилиш бўлиб ўтди. Йиғилишда, Баҳрайнда старт оладиган ёшлар ўртасидаги Осиё чемпионатига жўнаб кетаётган терма жамоа мураббийлари ва футболчилари сўз олиб, терма жамоа турнирга тайёр эканини таъкидлашди.\nЎзбекистон ёшлар терма жамоаси бош мураббийи Жасур Абдураимов терма жамоа Осиё чемпионатига яхши тайёргарланганини ва турнирда жамоа яхши натижа кўрсатишидан умидвор эканини айтди. Йиғилишда шунингдек, бир қатор футболчилар сўзга чиқиб, уларга билдирилаётган ишончни оқлашга астойдил ҳаракат қилишларини айтиб ўтишди. Ўзбекистон U-19 ёшлар терма жамоаси сардори Ислом Қобилов футболчилар турнирга ҳам псиҳологик, ҳам тактик жиҳатдан тайёр эканини таъкидлади. Йиғилиш давомида ЎФФ биринчи вице-президенти Сардор Раҳматуллаев сўзга чиқиб, Ўзбекистон ёшлар терма жамоасини бутун Ўзбекистон аҳли, мухлислар қўллаётганини ва улар яхши натижалар билан юртимизга қайтиб келишини тилади. Шунингдек, йиғилишда Ўзбекистон профессионал лигаси бош директори Фарҳод Магаметов, ЎФФ Терма жамоалар маркази директори Асқар Толибжонов ҳамда ОАВ вакиллари иштирок этишди.


Луи ван Гаал: «Рақибларни яна биздан қўрқишга мажбурлашимиз керак» - Спорт UZ - Скачать музыку бесплатно новинки музыки 2016-2017\n«Манчестер Юнайтед» клуби бош мураббийи Луи ван Гаaл Англия Кубоги 1/8 финалидан ўрин олган «Шрюсбери» клубига қарши ўйиндан олдин ўз фикрларини билдирар экан, манчестерликлар яна рақибларга қўрқув соладиган жамоага айланиши кераклигини айтиб ўтди. «Агар сўнгги иккита ўйиндан келиб чиқиб хулоса қилсак, рақиблар биздан қўрқмай қўйишганга ўхшамоқда. Аммо биз уларни яна биздан қўрқишга мажбурлашимиз керак. Ўтган мавсумда «МЮ» дебют ўйинида «Суонси»га ютқазиб қўйгандик. Лекин кейин ажойиб ўйинлар сериясини намойиш эта олдик. Биз буни такрорлай оламиз. Бизга яна ғалабали ўйинлар серияси керак. Мен бу ҳақида футболчиларимга айтиб ўтдим. Мағлубиятли ўйинлар сериясини давом эттиришга рози бўла олмаймиз», дейди ван Гаал. - деб хабар бермоқда Stadion.uz нашри.


Смартфонингиз таъқибидан қутулишни биласизми? - Terabayt.Uz\nЗамонавий смартфонлар ўз эгаларининг қаерларда бўлишини билишади ва бу ҳақдаги маълумотларни сақлаб қўйишади. Ҳа, ҳатто шу қўлингиздаги телефонингиз ҳам сизни таъқиб этади. Биз эса қуйида мана шу таъқибдан қутулиш йўлларини кўриб чиқамиз.\nКим рухсат берган уларга!?\nБалки сиз ўйлаб ҳам кўрмагандирсиз, аммо, агарда смартфонингизда GPS-модул мавжуд бўлиб, сиз ундаги геолокация созламаларини ўзгартирмаган бўлсангиз, у ҳолда гаджетингиз сиз борган жойларни эслаб қолади ва бу маълумотларни махсус журналда қайд этиб боради. Қўлингиздаги «дўст»ингиз iPhone бўладими ё исталган моделдаги Android-смартфонми – фарқи йўқ, у сизни мудом кузатиб юради.\nБунга эса ўзингиз рухсат бергансиз. Ҳа, ишонаверинг – фойдаланувчи битимига розилик бергансиз-ку, тўғрими? Ўшанда уни ўқиб ҳам кўрмаганингизни эслайсизми?\nApple ва Google буни шундай изоҳлашади: бунда тўпланган маълумот ўзларининг сервислари билан ишлашда самарали натижалар бўлишини таъминлаш учун зарур. Масалан, iOS’да жойлашув ҳақидаги маълумотлардан об-ҳаво маълумотларини беришда, хариталардаги йўналишларни аниқлашда ва фотосуратлардаги геотегларни қўллашда фойдаланилади. Android’да эса жойлашувлар тарихи Google’га энг мақбул йўналишларни таклиф этиш ҳамда қидирувда янада аниқроқ натижаларни бериш учун ёрдам беради.\nЖойлашувлар тарихини қандай кўрамиз?\nЎзингиз борган жойлар тарихини мобил қурилмангиз қандай қайд этиб борган – кўришни истайсизми?\nБунинг учун, агарда iOS тизимли гаджетдан фойдаланаётган бўлсангиз, унинг созламаларидаги мана бу манзилга киришингиз керак: «Настройки» → «Конфиденциальность» → «Службы геолокации» → «Системные службы» → «Часто посещаемые места». Шу ердаги жойлашувлар тарихида, яъни «История» бўлимида сиз ўзингиз тез-тез бориб турадиган жойларни кўришингиз мумкин. Ундаги ҳар бир ёзувни очиш ва ўша ўзингиз борган жой координатларини харитада кўриш имкони ҳам мавжуд.\nAndroid тизимли девайсларда ҳам бундай статистика юритилади. Уни қуйидаги манзилда кўрасиз: «Местоположение» → «История местоположений».\nБулардан ташқари, сиз исталган бир қурилмада Google сервисларидан фойдаланаётган бўлсангиз, сизнинг охирги борган жойларингиз Google Maps’нинг веб-версиясида акс этади. Унда анчайин батафсил маълумот тўпланган бўлади: жойлар харитада нуқталар тарзида кўрсатилган бўлади, яна саналар бўйича саралаш имкони ҳам бор. Агарда тегишли функция ёқиқ бўлса, қайси куни қаерга борганингизни кузатишингиз ҳам мумкин.\nБу маълумотларни йўқотиш ва таъқибни тўхтатиш мумкин\nМазкур компаниялар сизнинг ушбу шахсий маълумотларингиздан аноним асосда фойдаланишларини таъкидлашади. Лекин, агарда сизга бу ёқмаса, бунга чек қўйишингиз мумкин. Буни амалга ошириш ҳам айтарли қийин эмас, фақат таъқибни чеклаш усули девайсингиздаги операцион тизимга боғлиқ.\niOS тизимли девайсларда тизим хизматларининг «Часто посещаемые места», яъни «Тез-тез бориб туриладиган жойлар» бўлимида худди шу номдаги тумблерни ўчириб қўйишингиз лозим. Ўша ернинг ўзида яна, жойлашувлар тарихини тозалаш учун «Очистить историю» тугмачаси ҳам бор. Шуни боссангиз, сизнинг қаерларга борганлигингиз ҳақидаги смартфонингиз тўплаган барча маълумотлар ўчириб юборилади.\nAndroid тизимли қурилмаларда эса мазкур тумблер геолокация созламаларининг «История местоположений» бўлимида жойлашган. Борган жойларингиз ҳақидаги маълумотларни ўчириш учун эса, «Удалить историю местоположений» тугмачасини босишингиз ва бу қарорингизни тасдиқлашингиз зарур.\nШу ҳаракатларни амалга оширганингиздан сўнг смартфонингиз сизнинг қаерларга борганингизни таъқиб этмай қўяди ва борган жойларингизни сақлаб қўймайди.\nДарвоқе, смартфонингизнинг таъқибидан ташқари, яна Google таъқибидан қутулиш, Facebook кузатувини чеклаш ҳамда Windows 10 кузатишларига чек қўйиш йўлларини ҳам ўрганиб қўйсангиз, зарар қилмайди.\n#Apple #Google #Smartfon #кузатув #маслаҳат #таъқиб #хавфсизлик


00:00 / 28.02.2009 | eski savollar | 3746\nБИСМИЛЛАҲИР РОҲМАНИР РОҲИЙМОламларнинг Роббиси Аллоҳ таолога ҳамду санолар бўлсин.Саййиди коинот Пайғамбаримиз Муҳаммад Мустафога саловоту саломлар бўлсин.Саҳобаи киромларга Аллоҳ таолонинг розилиги бўлсин.Ислом уламоларига ва машойихларига Аллоҳ таолонинг раҳмати бўлсин.Ассаламу алайкум ва роҳматуллоҳи ва барокатуҳ.Ҳурматли Устоз, узр саволларим кўпайиб кетмоқда. Исломда жойларни, турар жойини, кўчаларни тоза, озода сақлаш ҳақида нималар дейилган? Бу саволни бераётганимнинг сабаби, ҳозирги пайтда қаерга қарамасангиз нопокликни, ахлатларни, ифлос жойларни кўрасиз. Одамлар хохлаган жойига ахлат ташлаб, жойларни ифлос қилишмоқда. Аллоҳ таоло Сиздан рози бўлсин. Амийн.\nИсломда поклик иймондан хисобланади. Ислом поклик ва покланиш ишларига ўта жиддий назар билан карайди. Дунёда Исломдан бошка хеч бир дин ёки фалсафа покликни, озодаликни иймон иши даражасига кўтармаган. Абу Молик ал-Ашъарий розияллоху анхудан ривоят килинади: «Пайгамбар соллаллоху алайхи васаллам: «Поклик иймоннинг ярмидир...», - дедилар». Муслим, Насаий ва Термизийлар ривоят килишган.Бу жумлада поклик иймоннинг ярми дейилиши - усиз ибодат кабул килинмаслиги ва савоби бехуда кетишидан, иймон бўлмаса, ибодат умуман кабул килинмаслиги эътиборидан, покликни иймоннинг ярмига тенглаштирилмокда. Исломда иймоннинг кадр-киммати канчалик юкори эканини яхши биламиз. Поклик иймоннинг ярмига тенглаштирилганидан хам Ислом дини озодалик, поклик ва тозаликка канчалар эътибор берганини билиб олсак бўлаверади. Биз мусулмонлар динимиз талабига яраша бўлишимиз керак. Покликни иймоннинг ярмига тенглаштирган динимизга бу борада канчалик амал килмокдамиз? Аввало, маънавий жихатдан динимиз талабига яраша покмизми? Колаверса, моддий жихатдан холимиз кандок? Мусулмонлар оммасининг таналари, кийимлари, турар жойлари, кўчалари, кишлок ва шахарлари бошкаларникидан озодами? Ёки биз учун у курук гап-сўз, амал эса бошкалар учунми?Мўмин-мусулмон учун поклик йўлида килинган амаллари учун кўплаб савоб, охират саодати ва охиратдаги олий мартабалар ваъда килинган. Аммо бу поклик факат охиратда фойда келтиради, дегани эмас. Поклик аввало, бу дунёда фойда келтиради. Покликнинг бу дунёдаги фойдаси охиратдаги фойдаси олдида арзимаган нарса бўлгани учун хам уни зикр килинган.Ислом дини покликни хар бир мусулмон учун ибодат килиб, уни иймоннинг ярмига тенглаштириб кўйгани ва ибодат нопок холда кабул килинмаслиги туфайли ўн тўрт аср ўтгандан сўнггина бошкалар хам поклик инсоният учун канчалар зарур эканини англаб етдилар. Аста-секин юз-кўлларини, кейин баданларини ювишга ўтдилар. Ундан сўнг кийим-бошларини, турар жойларини, кўчалари, шахар-кишлокларини озода, пок тутишга одатландилар.Гайри мусулмон халклар кадимги мусулмонлардан ўрнак олиб, ўзлари тушуниб, поклик сари юз бурган ва бураётган бир пайтда мусулмон халклар Исломдан узоклашиб, унинг хукмларига номигагина амал килишга ўтиб колдиларки, бу ачинарли холдир. Бу жараён покликка бўлган муносабатда хам кўринди. Мусулмон номини рўкач килувчи кишилар ичида ибодатсизлари пайдо бўлди, умуман, покликка эътибор бермай кўйганлари хам кўп бўлди. Окибатда покликка амал килмаслик туфайли бу дунёнинг ўзида турли муаммолар пайдо бўла бошлади.Бир неча йиллар аввал ўкиган бир макола менга каттик таъсир килган эди. Ўша маколада мусулмонларнинг бахт-саодати факат Исломга амал килишда эканлиги, агар Исломга амал килмасалар, бадбахт бўлиб колишлари турган гап эканлиги очик-ойдин ёзилган эди. Макола муаллифи масъул табиб экан. Унинг юртида «трахома» деб аталувчи кўз касаллиги кенг таркалиб кетибди. Бу касал шунчалик хавфли тусга кирибдики, хатто,, хукумат фавкулодда чоралар кўриб, чет эллардан ёрдам сўрашга мажбур бўлибди. Англиядаги машхур мутахассис табиблар хузурига юборилган гурух ичида макола муаллифи хам бор экан. Англияликлар гурух аъзоларидан «трахома» касаллиги уларнинг юртида миллий офат даражасига етганини эшитиб хайрон бўлишибди. Улар ўз мехмонларига: «Биз юртингизда трахома касаллиги таркаб кетганини аклимизга сигдира олмаяпмиз», дебдилар. «Нима учун?» деб сўрашибди мехмонлар. «Ахир сизлар мусулмонсизлар-ку! Билишимизча, Ислом мусулмонларга тахорат килишни амр килган. Хар куни тахорат учун юз-кўлини яхшилаб ювиб турган одам мутлако «трахома» касали билан огримаслиги керак», дейишибди мезбонлар.Бунга нима дейиш мумкин? Ха, Аллохнинг амрини килмаслик нафакат гунох ва охират азобига, балки бу дунёнинг хам кўплаб нокулайликларига, машаккат ва мусибатларига сабаб бўлади.Илм-фан Ислом дини амр килган покликка риоя килиш инсон учун, инсоннинг соглиги учун, турли касалликларнинг таркалмаслиги учун жуда зарур омил эканини аллакачон исбот этиб кўйган. Биз бу ишни динимиз бундан ўн тўрт аср олдин ибодат даражасига кўтаргани, иймоннинг ярми, деб эълон килгани хакида фахр билан гапиришимизнинг ўзи етарли эмас! Балки бу амрларга амал килиб, хаммага ўрнак бўлишимиз керак. Ўзимиз, кийим-бошимиз, турар жойимиз, шахар-кишлокларимиз, хамма-хамма тарафларимиз поклиги билан бошкалардан ажралиб туриш лозим. Чунки Аллох таоло поклик хакидаги буйрукларини айнан бизга юборган. Куръони Каримнинг поклик хакидаги оятлари Аввало, сиз билан биз-мусулмонларга хитобан келган колаверса, бу ўрганаётган хадисларни хам Пайгамбаримиз соллаллоху алайхи васаллам бизларга карата айтганлар. Демак, покликка амал килишга хаммадан кўра биз-мусулмонлар масъулмиз. Аллохга шукрлар бўлсинким, оз бўлса-да, динимиз таълимотларига амал килинаётган жойларда хавас киладиган покликка эгамиз. Ният шуки, энди бу сохада тўлик амалга ошадиган пайт етганини англашимиз керак.Сиз хозирги пайтдаги нопокликни, ахлатларни, ифлос жойларни, одамлар хохлаган жойига ахлат ташлаб, жойларни ифлос килишаётганини айтибсиз. Албатта, бу холат динимиз таълимотларига мутлако тўгри келмайди.Саъд ибн Абу Ваккос розияллоху анхудан ривоят килинади:«Пайгамбар соллаллоху алайхи васаллам: «Аллох покдир, покликни яхши кўрадир. Озодадир озодаликни яхши кўрадир. Карамлидир карамни яхши кўрадир. Сахийдир сахийликни яхши кўрадир. Бас, ховли жойларингизни озода килинг. Яхудийларга ўхшаманг», - дедилар». Муслим, Насаий ва Термизийлар ривоят килишган.


Таълим муассасаларидаги порахўрлик\nУнинг олдини олиш мумкинми?\nТаълим соҳасида уюшган жиноятчилик шу даражага етдики, ўтган йили Жанубий Қозоғистон вилоятида мактаб директорлари орасида пора олиш, яқин қариндошларини мактабга жойлаштиришга оид ҳолатлар бўйича 157та жиноий иш рўйхатга олинган.\nБу ҳақда вилоят ҳокимлигида ўтган видеоанжуманда уюшган жиноятчиликка қарши ҳаракатлар Миллий бюроси вилоят департаментининг штаб раҳбари Айдар Тастемиров маълумот берди.\nҚР Давлат хизмати ишлари ҳамда уюшган жиноятчиликка қарши ҳаракатлар агентлигининг Уюшган жиноятчиликка қарши ҳаракатлар Миллий бюросининг вилоят департаментлари ҳамда вилоят таълим бошқармаси ҳамкорликда ўтказган мажлисда вилоят ҳокими ўринбосари У. Садибеков ва ҚР Давлат хизмати ишлари ҳамда уюшган жиноятчиликка қарши ҳаракатлар агентлиги Жанубий Қозоғистон вилоят департаменти раҳбари, Ахлоқ бўйича кенгаш раиси Али Кўмекбаев иштирок этдилар.\n“Таълим тизимида кадрларни тайинлашдаги шаффофлик: уюшган жиноятчилик таваккалларини бартараф этиш” ҳамда “Кўрсатиладиган давлат хизматлари сифатини ошириш. Давлат хизматларини назорат қилиш” мавзулари муҳокама қилинган йиғилишда, айниқса, туман таълим бўлимлари ва қишлоқ мактабларида уюшган жиноятчилик ҳолатлари кўпайиб бораётгани айтилди.\n– Мактаб директорларини тайинлаш, мактабларда бўш ўринларга ўқитувчи қабул қилиш танловларини ўтказишда тест имтиҳонини кимлар, қандай ўтказиши белгиланмаган. Бизнинг департамент томонидан бир неча тавсиялар берилиб, бу камчиликлар ҳозир бартараф этилди. Таъкидлаш жоиз бўлган яна бир ҳолат, олий ўқув юртлари ректорлари, коллеж ва мактаб директорлари мансабдор шахс, давлат хизматчиси тоифасига киради. Шу боис, уларнинг байрам совғалари олишига ҳам тўсиқ қўйилган. Агар билмай олиб қўйса, 7 кун ичида бу ҳақда тегишли органларга хабар қилиб, совғани махсус жамғармага топшириши керак, – деди Давлат хизмати ишлари ҳамда уюшган жиноятчиликка қарши ҳаракатлар агентлиги ЖҚВ департаменти раҳбари ўринбосари Ғанижан Асанули.\nМазкур департамент раҳбари А. Кўмекбаевнинг айтишича, уюшган жиноятчиликка йўл қўймаслик учун бугунги кунда ишонч телефони ва WhatsApp тармоғи орқали алоқа ўрнатиш имкониятлари мавжуд.\nМажлисда пора олаётиб, қўлга тушган мактаб директорлари ҳақидаги видеолавҳалар намойиш этилди. Улардаги маълумотларга кўра, Сайрам, Мақтаарал, Ўрдабоши туманлари, Туркистон шаҳри мактабларида, жами 6та мактаб директори пора билан қўлга тушиб, уюшган жиноятчиликка дахлдор 19та жиноий иш рўйхатга олинган.\nШунингдек, мажлисда таълим соҳасидаги уюшган жиноятчиликнинг олдини олиш, хизмат сифатини яхшилаш мақсадида жорий этилган рақамлаштириш тизимининг афзалликлари ҳақида сўз юритилди. Масалан, вилоятда ўқувчиларни 1-синфга, болалар боғчасига ҳамда ўқитувчиларни ишга қабул қилиш жараёнлари тўлиқ электрон шаклга ўтказилган. Республикада илк бор йўлга қўйилган лойиҳа ижобий натижа бермоқда.\n– Юқорида қайд этилган нохуш воқеалар туфайли минтақамизда сифатли таълим бераётган Ж. Қаппаров номидаги, шаҳардаги 8-сонли мактаб-гимназия мактаблари “Бирнинг касри мингга” деганларидек, ноқулай аҳволда қолишди. Улар республикада билим бериш даражаси энг юқори илм масканлари деган мақомга эга. Бироқ, фаррошлик учун директорга пора бериб, ўқитувчиликка фақат ўз туғишганларини жойлаштирган юқоридаги таълим масканлари туфайли минтақамиз республикада ёмонотлиқ бўлди. Келажак авлодга адолатни, ҳаққонийликни ўргатадиган мактабда юз бераётган бундай камчиликларга йўл қўйиб бўлмайди. Уни бартараф этиш учун ҳаммамиз бир ёқадан бош чиқаришимиз лозим, – деди У. Садибеков.\nПорахўрлик нафақат мактабда, балки болалар боғчаларида ҳам кенг тарқалганини таъкидлаган соҳа мутахассислари ўтган йили “Балапан” дастурини амалга ошириш доирасида қирқдан зиёд киши порахўрлик кўринишидаги жиноятга қўл урганини маълум қилишди.\n– Йил бошидан буён иккита мактаб директори пора билан ушланди. Куни кеча Мақтаарал туманида яна бир шунга ўхшаш жиноят билан таълим соҳаси ходими қўлга олинди, – деди департаментнинг штаб раҳбари Айдар Тастемиров.\nДепартамент раҳбари ўринбосари Айбек Шилманов эса “400дан зиёд давлат хизматини уйда ўтириб олиш учун электрон ҳукумат порталида рўйхатдан ўтиш мумкин”, деди.\nЎз навбатида вилоят таълим бошқармаси раҳбари И. Сағинтаев мажлисда тилга олинган камчиликларнинг мавжудлигини, келгусида тегишли соҳа мутахассислари билан бирга соҳада уюшган жиноятчиликка қарши аёвсиз кураш олиб бориш зарурлигини маълум қилди. Шунингдек, директорлар ҳам махсус тест орқали ишга жойлашиши мумкинлигини айтди.\nМажлис видеоанжуман тартибида, вилоятнинг туман ва шаҳарлари ҳокимлари, таълим бўлимлари раҳбарлари ва мактаб директорлари иштирокида ўтди.\nТаъкидлаш жоиз, бугунги кунда фуқаролар билан самарали мулоқот юритиш мақсадида memkyzmet.kz сайти ва “Таълим” рукни очилган.\nТаълим соҳасидаги порхўрликка гувоҳ бўлсангиз 51-51-51, 8775 869 2121 WhatsApp рақамига хабар қилинг!\nМухтабар ҚАНОАТ қизи, 2018-03-03, 11:16 218


БУНЧАЛАР ЖОЗИБАДОР ЖАРАНГЛАР НОМИНГ — Марғилон ҳақиқати\nЎзбекистон Республикаси Мустақиллининг 27 йилилигига\nМустақиллик, тилло тожим, олтин неъматим! Сен қарамликдан қалби инграётган ҳалқим юрагига нур бўлиб индинг, зулмат тумани қоплаган йўлларимизни қуёшдек ёритдинг. Яқин ўтмишда қора қозони ночоргина қайнаётган, қора бўлка нонга турнақатор навбатда турган ҳалқ 27 йил ичида музаффарона йўл босиб ўтди.\nЙиллар гулдурос солиб ўта бошлади, минг шукр озорли армонлар ушалиб, ночорлик қудратга,\nишончсизлик ҳайратга айланди. Бугун қалбларимиз харитаси Ўзбекистон билан бошланиб Ўзбекистон билан тугалланур. Аслида ҳаётнинг асл ҳақиқати ҳам ҳар субҳи содиқ ҳароратли она заминимизга ташна лабларимизни босмоқ, мовий, ферузаранг самосига боқиб, қанотларида тинчлик қўшиқларини олиб қайтаётган турналар рақсларини завқла томоша қилмоқ эмасми?!\nМинг шукр, Ўзбекистон аталмиш буюк мамлакатим, 33 миллионлик тили, урф-одатлари турфа, бироқ маслаги бир жондош ҳалқим бор. Бугун уларнинг кўнгил осмонида ватаннинг рангдор суврати жилоланиб турур, қалби Ватан деб урур, танида ҳам ватан қуввати, жонида ҳам ватан ҳайрати, қувончида ҳам ватан, ғуссасида ҳам ватан ишқи мужассам! Оламда ҳамма ҳалқлар учун севимли, жон қадар азиз бир ибодат бор, бу эрк ибодатидир. Эркин сўз айтмоқ, эркин яшамоқ саодатидир.Ўзбегим ҳурриятнии боласидек ардоқлаб яшар.\nИстиқлол даврида онажон Фарғонам беҳад гўзал чирой очди-ки, ташбеҳига жами жаҳон тилларининг сўзлар карвони етмас. Азим Тошкент манаман деган мамлакатларнинг манаман деган шаҳарлари билан беллаша оладиган маҳобат ва ҳамашаматда ягона шаҳар сифатида довруғ қозонди. Самарқанд чинакам замин сайқалига айланди, ҳар тун само маликалари–осмон юлдузларининг ақиқ лабларидан бўса олгувчи минора-ю мақбаралар, пар булутлар бағрига бош қўйиб ором олар. Бухорои шариф ва Хоразмнинг асрий обидалари қайта тикланиб ўзига хос бетакрор галарея ҳосил қилди. Жиззахнинг жозибадор жамоли кўнглингизни мафтун айлаб, хаёлингизни ўғирласа, Сирдарёнинг сеҳрли қўшиғи дилингиздан тилингизга кўчиб ажиб хиргойига айланур. Сурхондарёнинг сирли, қўхна тоғлари чўққиларга чорласа, Қашқадарёнинг гўзаллик сайёрасига айланган, яшил чечаклару, алвон майсалар билан қопланган воҳалари севинч ва ифтихор бахш этар. Наманганнинг камалакдек рангдор гуллари пойингизга поёндоздек тўшалур, Андижоннинг серфайз, зебо кўчалари бағрига тортиб, нафақат кўзларингизни куйдиргай, балки ақлингиздан ҳам бегона этгай. Навоийнинг нодир неъмати-тилло маъдан машъаладек йўлингизни ёритса, пойи қадамингиздан шодланган улуғ шоир руҳи чунонам нафис назм саройига етаклар. Кўнглингиз тубидан Ватаннинг меҳр қўшиғи фавворадек отилиб чиқаверар…\nБунчалар чиройли жаранглар номинг,\nБунчалар юракка яқинсан Ватан…\nОддийгина оёқларимиз остида ўрмалаб юрувчи чумолида ҳам Ватан бўларкан. Чумолининг уйини сув босса ёхуд бирор фалокат юз бериб уйчасидан ажраб қолса, уни ташлаб кетмай бирга нобуд бўлавераркан. Садоқат туйғусининг ҳатто чумолида ҳам борлиги қалбларимизни айрим Ватан қадрини шу митти жонзот чумоличалик ҳис эта олмайдиган манқуртсифат одамлар қаердан пайдо бўлаяпти, деган оғриқли саволга тутаверади….\nФарғонам, Фарғонажоним! Гуллаган гуллар ўлкаси. Яшил либосга бурканган чаманистон. Унинг фируза осмони-ю, зар замини ақлингиз олар даражада гўзал, ҳайратомуз мафтункор. Сеҳрли самосида кундузи қуёш чарақласа, кечалари юлдузлар ғужғон ўйнайди. Гулзорларида рангдор капалаклар гулғунчалар дудоқларига ёпишиб бўса олар, райҳонлар хушбўй иси борлиқни чулғар , созанда қушлар нағмаси тинмас, ҳузурбахш боғларда ғарқ пишган олтинранг, алвонранг, ёқутранг шафтолизорлар, олмазорлар, ўрикзорлар, ғайноли-ю гилослар, кўм-кўк новдалари орасидан мўралаётган оқ дурдек узумзорлар сизни беихтиёр гўзаллик, тароват, нафосат, латофат дунёси сари етаклайди. Қалбингизни ажиб ёқимли, ширин туйғулар чулғайди. Анҳорларнинг гоҳ жилваланиб, гоҳ нозланиб, гоҳ солланиб-солланиб оқаётган зилол сувлари сокин шивирлаб, тинчлик,истиқлол қўшиғини куйлаётгандек мавжланади.\nЮртимизнинг беҳад гўзал чиройи, оташ ҳарорати юракларга Ватан ишқини солиб, мисли ошиқдек куйдирар. Унинг оддий, бироқ қиммати қиёссиз тупроғига лаб босиб, ўлмас муҳаббат тафтини туясиз.\n27 йил! Шу ўтган тарихан қисқа йиллар ичида улуғвор мақсадлар сари ўз танлаган йўлидан юксалиш, тараққиёт ва равнақ сари дадил одимлаётган озод ўзбекистон бугун дунё ҳамжамиятини ҳайратларга солаётгани рост. Онажон Фарғонамизда қад кўтарган маҳобатли, ғарбона ва шарқона уйғунликда бунёд этилган муҳташам Санъат саройи, номи кўркам қиёфасига монанд “Истиқлол” стадиони, кичкинтойлар қалбига қувонч улашаётган замонавий сузиш хавзаси, шаҳар ҳуснига ҳусн қўшиб кунда кунора саф тортаётган савдо расталари, аҳоли турар жойлари Ватанимиз қудратидан, шуҳратидан сўйлар.\nИстиқлол мўъжизаси, ҳур диёр кишиларининг яратувчанлиги, фидойилиги намунаси Ангрен – Поп электрлаштирилган темир йўлининг ишга туширилиши ҳалқ фаровонлигини оширишнинг қудратли омилидир. Бундан 10-15 йил муқаддам асрий тоғ тизмалари орасидаги қорли давондан ҳатто темирйўл қатновини тасаввур қилиш ҳам мушкул эди. Бугун тоғ бағри орасидан 19 километр узунликдаги темир йўл тунелининг фойдаланишга топширилиши чинакам ҳалқ жасорати ва матонатининг бир кўринишидир.\nБуюк янгиланиш, улуғ эл бунёдкорлиги сўлим Фарғонанинг шаҳар ва туманларида ҳам шиддатли кечаётир. Ҳар бир туман ва шаҳар марказларида салобат тўкиб турган иқтидорли болалар мусиқа мактаблари, замонавий ва миллий архитектура ютуқлари уйғунлигида қад ростлаган бетакрор ва мафтункор “Бахт уй”лари, кўп қаватли, ҳар томонлама қулай ва шинам аҳоли турар жойлари, ойнаванд, сарбаланд савдо расталари юксалиш ва тараққиёт омилкорлик билан кечаётганлигидан далолатдир.\nАҳён-аҳёнда кўнглимизга қарамлик кишанлари титроқ солиб, ўтган аянчли кунлар ёди юрагимизни эзиб, бугунги шавкатли кунлар шукуҳидан кўзларимиз ёниб, вужудимиз фахру ифтихорга тўлиб, янгиланиш ва ислоҳотларнинг фаол иштирокчисига айланаверамиз.\nКеча жаҳон ҳамжамиятида Ўзбекистон давлатининг ўрни ва аҳамияти назарларга тушмаган бўлса, бугун юртимиз дунёда етакчи давлат сифатида эътироф этаётганлиги кўнгилларга нурдек инаверади.\nҚалбларига суюк ватан ишқини солиб ,унинг зафарларидан руҳланиб, шавкатидан ғурурланиб, зебо жамолидан шодланиб, зар тупроғини кўзларига тўтиёдек суртиб яшаётган онажон ҳалқим, остонамизда ороланиб турган мустақиллик байрами муборак. Ҳур диёримизда улкан бунёдкорлик, яратувчанлик. Азму шижоат билан меҳнат қилаётган, ёшларига жасорат, ҳалқига омонлик, дунё ҳалқларига тинчлик, ҳамкорлик ришталарини армуғон этаётган онажон Фарғонам, жонимга жондош элдошларим! Асрларга бўйлаётган, ҳалқига омонлик, дунёга тинчлик қўшиғини, ҳамкорлик, дўстлик ришталарини армуғон этаётган жонажон Ўзбекистон,Фарғонажоним истиқлол байраминг муборак.Илоҳим истиқлолимиз абадий барҳаёт, шукуҳли, серфайз кунларимиз бардавом бўлсин…\nБир тошқин туйғулар қалбимни безар,\nҲали Ўзбекистон ҳаммадан ўзар.\nОнам кўзларида суратинг яшар,\nСени дунёларга бермам она юрт!\nКундан-кунга яшнаб, чирой очаётган улкан шаҳарлар қаторида менинг ҳамиша навқирон Марғилонимнинг ҳам борлиги дилларга ажиб сурур ва ифтихор бағишлайди…\nМарғилоним! Дунё қадар қўҳна ва зумрад баҳор каби ҳамиша навқирон она диёрим! Ўзинг мўъжазгина бўлсанг-да, сенинг бағрингда амалга оширилаётган ободонлаштириш ишлари тоғлардан-да сарбаланд. Истиқлол эпкини майин эсаётган шаҳрим кўчалари бугун беҳад файзли, беҳад тароватли. Унинг зебо келинчакдек тобора чирой очаётган жамоли қалбларга ажиб сурур ва ифтихор бахш этади. Кумушранг фавворалар остида чўмилаётган райҳонлар гулбаргларига шабнамдек қўнган томчилар қуёшнинг заррин нурларида шуълаланиб жило сочади. Марварид томчилар остида қолган райҳонлар ифори тутади борлиқни…\nМарғилоним ҳақида сўз кетганда асл сўзини ишлатмаслик мумкин эмас. Чунончи асл ҳунармандлар, асл санъат усталари, асл сўз дарғалари шу муқаддас заминдан етишиб чиққанлар. Ўз касбининг чинакам фидойилари ва устазодалари юртидир бу юрт. Асл ислом фикҳшуноси Бурхониддин Ал Марғилонийдан тортиб, асл хушовоз хонанда Маъмуржон Узоқов, асл моҳир раққоса Тамарахоним, асл маҳоратли сўз устаси Юсуфжон Қизик Шакаржонов каби касб комиллари нафақат мамлакатимиз балки жаҳон маънавияти ва маданиятининг энг порлоқ юлдузларига айланиб, дунёга довруғ солгани ҳаққи рост.\nМарғилонимга икки тарафдан кўркам, кўрсангиз кўзингизни қувнатувчи зангор либосли арчазорлар билан безанган боғ орқали қадам ранжида қиласиз. Марғилон–Фарғона йўлида қад ростлаган сўлим Бурҳониддин Марғилоний номидаги дам олиш маж- муаси, Марғилон Олтиариқ йўналишида турфа гулзорлари ва манзарали дарахтлари ила сизни ҳайратга солувчи Ёшлар хиёбони шаҳримизни янада кўрк бағишламоқда. Марғилон-Тошлоқ ва Марғилон-Ёзёвон йўналишлари бошланадиган кенг ва равон йўллар бўйлаб эса турли услубдаги, ўта замонавий, ҳашаматли ва ойнаванд савдо маж- муалари ва бошқа турли иншоатлар саф тортган. Шаҳар марказида аҳолига намунали савдо хизмати кўрсатаётган муҳташам “Макро” мажмуаси, одамларга зиё-маърифат улашаётган Увайсий кинотеатри ва бошқа қатор ташкилот ва муассасалар кун сайин равнақ топаётган юртим жамолини намоён этмоқда.\nКундан-кунга чиройи очилиб, ўзига хос гўзал кўринишда бунёд этилаётган ҳалқнинг севимли шоири Эркин Воҳидов номидаги дилбар боғ эса Марғилонни чинакам водий марваридига айлантирди.\nБўйлари ям-яшил майсалар билан қопланган, шалоладек шарқираб оқаётган Марғилонсой мажнунтолнинг минг кокилларини ювиб, шилдир-шилдир хиргойи бош- лар. Бу чаман бўстонда нафақат зилол сувлар балки қушлар, турфа гуллар ҳам тинчлик, осо-\nйишталик қўшиғини куйлар. Кишилар кайфиятидаги кўтаринкилик, истиқлол интиқлиги заминни безар. Қуёш ҳам шодон кулиб боқар ҳар субҳи содиқ…\nШаҳрим кўчалари сокин ва серфайз. Одамлар қалбидан тошар шижоат,\nмустақиллик маёғин кўтариб баланд, буюк келажакдан диллар сарафроз!\nфарзандингга боғ қолсин, эй дўст…\nБетакрор, афсонавий, сўлим ва мафтункор истироҳат боғининг олтинсимон пештоқли, маҳобатли, гулдор ва нақшинкор дарвозасидан кириб боришингиз билан қўлидаги китобу қалами ила хаёлот уммонига шўнғиган, сўз бўстони ичра кезиб, шеъриятнинг дурдона сатрларини битаётгандек ўйга чўмган шоир Эркин Воҳидовнинг мангуликка дахлдор ҳайкалига кўзингиз тушади. Қадамларингиз ўз-ўзидан тезлашиб, шеърият даҳоси ҳузурига ошиқасиз, унинг пойида оҳиста таъзимла бош эгасиз. Шоирнинг ошуфта қалби ҳам мафтункор гулбаҳорнинг сеҳрли васфидан шодликка тўлгандек таассурот қолдиради кишида. Жўшқин туйғулар асирига айланасиз. Беихтиёр ҳассос шоирнинг\nБоғ атрофини қоплаган кўм-кўк, зангор-яшил майсазорлар беҳад тароватли. Шивирлай-шивирлай сеҳрли қўшиқ куйлаётган оқ қайин, каштан, дуб, лола дарахтлари баҳорий гўзалликка бурканиб, яшил кўйлагини кийиб, алвон, ёқут, пуштиранг исирғалар тақиб, ажиб ҳайратларга солади борлиқни.\nБоғ гўзаллигига латофат, ҳуснига эса ҳусн қўшиб турган шарсимон шаклдаги музқаймоқ майдончаси, шоир Эркин Воҳидов номидаги муҳташам музей, вилоят ёзувчилар уюшмаси биноси, ёш ижодкорлар мактаби, мусиқий зал, ҳамда ёш ижодкорлар учун 50 ўринли турар жой (ётоқхона), икки минг кишилик амфитеатр, “Нуроний”лар уйи, унинг ёғочли нақшинкор кўринишдаги миллий айвони, боғ маъмурияти бинолари ёнма-ён саф тортган. Ҳар бир бинонинг ички ва ташқи кўриниши дунёдаги энг кўркам шаҳарлар иншоотларини ҳам ортда қолдирадиган даражада чиройли.\nФайзли, ҳузурбахш, кўркам ва хушманзара боғимизнинг жамолига боқиб тўймайди киши. Келгусида бу чаман боғ водийдаги энг гавжум ва севимли масканга айланишига шак-шубҳа йўқ. Ахир у кундан-кунга чирой очиб, сеҳрли, ажиб тароватга тўлиб бормоқда. Ҳали не-не иқтидорли, юраги адабиётга ошно йигит ва қизлар камолга етади бу ерда. Назм наволари тутади унинг мовий самосини.


... тарихдаги биринчи суғурта шартномаси 1346 йилда тузилган.\n... кар-соқовлар киноси актёри Бен Терпин суғуртанинг «экзотик» турларига бўлган "МОДА"ни очган биринчи мижоз бўлди. Ўтган асрнинг 20- чи йиллари бошида у, ўз кўзларини 20 минг АҚШ долларига суғурталаган.\n... инглиз футболчиси Дэвид Бэкхем оёқларини 70 миллион АҚШ долларига, россиялик қўшиқчи Земфира эса, бармоқларини 170 минг АҚШ долларига суғурталаган.\n... ирландиялик раққос Майкл Флэтлининг оёқлари "Гиннес рекордлар китоби"га кўра, энг чаққон ҳисобланиб, улар 25 миллион АҚШ долларига суғурталанган.\n... 1 миллион АҚШ долларига овозни биринчи суғурталаган Марлен Дитрих бўлиб, ҳатто қиймати ҳам ўша давр учун ақл бовар қилмас даражада катта ҳисобланган. Род Стюарт ўзинг хирилдоқ овозини, атайлаб даъволаб, тоза қилиб қўйишмаслиги учун 6 миллион АҚШ долларига баҳолаган! 2002 йилда ҳаттоки Россияда ҳам суғурталанган овоз пайдо бўлди, бундай шартномани 2 миллион АҚШ долларига Николай Басков ўз овозини суғурталаш орқали тузган.\n... дунёдаги энг қиммат суғурта полиси америкалик режиссёр Стивен Спилберга тегишли, унинг ҳаёти 1,2 миллиард АҚШ долларига суғурталанган.\n... таниқли цирк промоутерлари ака-ука Ринглинглар уларнинг томошаларида иштирок этувчи фил ва каркидонни касаллик оқибатида ҳалок бўлиши ёки ишга лаёқатлигини йўқотишидан суғурта қилишган. Бу воқеа тадбиркорларга ўз ҳодимлари учун жонкуяр бўлишлари учун намуна бўла олади!\n... бир қизиқ табиатли ғалати киши аввалдан 100 минг фунтга суғурталаниб, ҳаммомда Ла-Манш бўғозини сузиб ўтмоқчи бўлди. Андеррайтер иккиланмасдан, фақатгина ҳаммомни сув оқиб кетиш тешигини қопқоқ билан ёпиб қўйиш шартини билдириб, бу хатарни қабул қилди.\n... дунёдаги энг катта тамаки узунлиги сал кам 4 метр ва оғирлиги 110 килограмм бўлиб, у Лондонда ташкил этилган кўргазмаларнинг бирида экспонат тарзида қўйилган ва суғурталанган бўлиб, ҳаттоки суғурта мукофоти бор йўғи 50 пенсони ташкил қилган. Тамаки эгасининг таъкидлашича, балки бу уни чакиб тугатишга 339 кеча-кундуз кетишигадир.\n... Небраскилик бир уддабурон автомашиналар сотувчиси, ким ундан декабрь ойида автомашина сотиб олиб, уни Рождество байрамида устини ғор парчалари тўкилган тарзда тақдим этса, унга 10 минг АҚШ доллари миқдорида мукофот тўлашини эълон қилди.\n... британияликларни ҳар хил турдаги қизғин тадбирларга интилишлари шунчалик кучлики, ҳатто «Ллойд» ҳам икки ёки ундан ортиқ ҳодимларни миллий лотареяда ютиб чиқиш ҳолатида иш берувчи учун махсус суғурта полиси ишлаб чиқди. Бу полис бўйича суғурталовчи иш берувчига рекрутлик агентлигининг хизматлари ҳаражатларини қоплаб беради.\n... бир қатор ғайриоддий суғурталар бизнес билан боғлиқ бўлиб, ҳаттоки улардан баъзилари экзотикадан оддий амалиётга айланяпти. Агар, тартибга солувчи ташкилотлар текширув учун уша тадбиркорнинг компаниясини танлашса, аудиторлик хизматига кетказган ҳаражатларини қоплайдиган суғурта турлари ҳам мавжуд.\n... Россияда суғуртани пайдо бўлишига, ёнғинлар сабаб бўлган. XIII –XVI асрларда Москва шаҳри мўғул-татарлар босқинидан ёнган. Энг кучли ёнғин 1571 йилда қрим хони Давлат-Гирей қўшинлари шаҳарга кириб келишганида бўлган. Шундан кейин Москва шаҳри ҳудуди 2 маротабага кичрайиб, аҳолиси эса зўрға 30 минг кишини ташкил қилган. Айни шу даврда жамоада ёнғинда талофот кўрганларга бадал тўлаш борасида биринчи фикрлар пайдо бўлган. Ёнғинда талофот кўрганларга давлат томонидан ёрдам кўрсатиш бўйича биринчи таниқли ҳолат Борис Годунов номи билан боғлиқ. 1591 йилдаги йирик ёнғиндан сўнг, унинг фармонига кўра «ҳовли жой қурилишига деб, давлат ғазнасидан 5 минг Россия рубли миқдорида қарз» ажратилган. 1784 йилда навбатдаги «ёнғин» дан сўнг, Москва шаҳри ҳар бирида ўз ёнғин ўчирувчиларига эга бўлган 20 қисмга бўлиниб кетди. Шунга қарамастан, ёнғинлар сони аввалгидек кўп эди ва улар сезиларли даражада зарар етказишарди. Шунинг учун 1786 йилда империянинг икки пойтахтида ҳам Давлат қарз бериш банки Суғурта экспедициясини ташкил этди ва бу ўз навбатида Россияда суғурта ишини бошланишига асос бўлди.\n... россия суғурта компанияларидан бири 2006 йилнинг ёз ойида ингичка (шпилька) пошналарда югуришни суғурталади. Иштирокчилар Россиянинг тўрт шаҳрида 100 метрлик масофани 9 сантиметрлик пошнада босиб ўтишлари керак эди.\n... ҳар хил турдаги томоша ва аттракционларни ўтказишда кўзда тутилиши мумкин бўлган вазиятлардан суғурталаш кенг тарқалган тажриба ҳисобланади. Масалан, «Ллойд»да биринчи кучли товушга эга бўлган автомашина суғурталанган. Полис Наведага катта метеорни ташишдаги ва уни полигонда бўлган вақтидаги ҳамда учувчини бахтсиз ҳодисалардан суғурталаш бўйича барча қалтисликларни қоплаган. Қизиғи шуки, суғурта фақатгина двигатели учирилган машиналарга қўлланган. Бу билан суғурталовчи ҳаракатланиш вақтида тезликни оширишда шубҳали тажрибалар бўйича мажбуриятни ўзидан соқит қилган.\n... Наганода россиялик спортчиларни ва Жаҳон ёшлари Олимпия ўйинлари иштирокчиларини, бир вақтнинг ўзида ҳам маҳаллий ҳам хорижий суғурта компаниялари суғурталашган.\n... жанубий африкалик актриса Керри Уэллис, «Стартрек» номли фильмда суратга тушиш учун сочини калга олдиришга мажбур бўлган ва шу муносабат билан сочини қайта ўсиб чиқмай қолишидан суғурталаган.\nАхборот очиқ манбалардан олинди\nPDF ko`rinishda ko`chirib olish (~96.20 KB)


Хайрулла Ҳамидов: «Ҳакам ҳақ эди» » Lochinlar.UZ\nLochinlar.UZ » Тахлил » Хайрулла Ҳамидов: «Ҳакам ҳақ эди»\nДунёнинг исталган ўйинида умумқоида бор: жарима майдончаси ичида дарвозабонга бармоқ учиниям теккизиб бўлмайди. Касян эса, ҳарчандики тоза ўйнашга уринмасин, қўлини ёйиб юборди ва натижада гол ураётган пайти Илёсовга нисбатан қўпол ўйнаб қўйди.\nНаманганлик футбол ишқибозларини футболга қўшаётган ҳиссаларини эътироф этаман, ҳамиша қойил қоламан. Уларга чексиз ҳурматимни изҳор этган ҳолда, вазиятга барибир адолат нуқтаи назаридан қараб шундай дейман:\nБу кеча темирйўлчилар натижага яраша озгина устунроқ эдилар, ҳакамнинг қарорлари ҳам асосли эди.\nНатижалар кейинги турдан яхшиланишига ишониб қоламан.\nХайрулла Ҳамидов.скачать dle 10.4фильмы бесплатно\nXurshid1979 1 апрел 2019 09:43\nКейинги уйинларда омад тилаб коламан, Навбахор олга!!!!!!\nDilmurod. 31 март 2019 16:22\nБизда Навбахор Сурхон эмас. НАВБАХОР яхши уйнади ..Асли Локаматив кучли .яна сафарда .жамоамизга омад.\nFirdavs 31 март 2019 15:42\nХаммага хайрли кун. Кечаги уйиндагаи натижа уйинга мос булмади. Аслида биз галаба килишимиз керак эди. Уйин борасида биз устун эдик. Начора бу футбол галаба билан маглубият ёнма ён юради. Омадимиз келмади. Лекин мураббийимизни имзоси билинди. Анча мазмунли ва хужумга бой булди. Кейинги уйинларда жамоамизга омад. Бушашманглар ОЛГА ЛОЧИНЛАР.\nAsad_7977 31 март 2019 13:33\nBUGUN DERBI UYINIGA BORADIGAN MUXLISLAR BUSA MOSHINA BOR 91 357 06 14\nРАХМАТИЛЛО 31 март 2019 09:40\nНАВБАХОРГА ИШОНИШ КЕРАК АЙРИМ ГАЛАМИС МУХЛИСЛАР ТРАНСФЕР ТУГРИСИДА ГАПИРИБДИ МИСОЛ УЧУН МЕН УША УЙИНЧИЛАРНИ ТОМОНЛАР КЕЛИШСА ДЕБ АЙТГАНМАН РАСМАН ДЕМАГАНМАН ШАМШОД ДАДАНГ НАФСИНИ ТИЙГАНДА НОМАРДЛИК КИЛМАГАНДА ЖАМОА УЗАГИНИ САКЛАБ УЗОГИ 7 ТА УЙИНЧИ ( ЗАХИРАНИ ХИСОБГА ОЛГАНДА ) ТАРКИБ ЗУР БУЛАР ЭДИ МЕН ШУНЧАКИ КУЧАДАГИ ЖИННИ КЕТДИ ГАПЛАРНИ ЭШИТИБ КЕЛАР ЭКАН ЭМАС БИЗ ОЛАДИГАН УЙИНЧИЛАР МУЗОКАРА КЕТЯПГАН УЙИНЧИЛАРНИ РУЙХАТИНИ КУРИБ ФИКР БИЛДИРГАНМАН ЭШИТИБ КУЙ ТИЛИ БИЛАН ЮРАДИГАН АХМОКЛАР .\nJamshidbek 31 март 2019 09:22\nSizga xam raxmat chiroyli sharx uchun jamoamizga keyingi uyinlarda omad\nBoburjon 31 март 2019 02:22\nsurxon yutgan blsa termizga borib tandir yeb keling tavba bazi muxlislarga xayron qolaman nima chempiyon blamizdemay super ligadan tushib ketamiz deyish kerakmi muximi jamoada yaxshi niyyat bor olga navbahor biz sen bilan.\nJiguli06 31 март 2019 01:44


Суҳбатлар | Страница 5 из 27 | www.ziyouz.uz\nБош саҳифа Суҳбатлар (5)\n“Шарқ юлдузи” журнали: — Бадиий асар тарбия воситасими? Яхши китоб эзгуликка, ёмони ёвузликка етаклашига ишонасизми? Дилмурод Қуронов: — Бадиий асар – тарбия воситаси десак, балки предмет кўламини бирмунча торайтиргандек бўлармиз-у, аммо тарбиявийлик адабиётнинг қон-қонига сингган хусусият экани бор гап. Ахир, давоми…\nАброр Мухтор Алий 1976 йили Наманган вилояти Чуст тумани Каркидон қишлоғида туғилган. 1992 йил ўрта мактабни битириб, Андижонда “Абдуссалом Махдум” мадрасасида тайёрлов курсида ўқиган. 1996 йилда Андижондаги “Саййид Муҳйиддин Маҳдум” мадрасасида тайёрлов курсида таҳсил олган. 1998‑2000 йилларда Намангандаги “Мулла Қирғиз” мадрасида давоми…\nҲамидулла Болтабоев: Ҳаммамиз яхши биламизки, адабиёт назарияси минг йиллар давомида амалга оширилган қонуниятлар билан эмас, ҳаётни бадиий таҳлил қилиш асосида ривожланади. Амалда яратилган ҳар бир даҳо, ҳеч бўлмаса, оригинал асар назарий қоидаларни бойитибгина қолмай, аввалги эски қолипларни синдиради. Ундаги янгилик давоми…\n“Сўзда сеҳр бор, шеърда эса ҳикмат”, дейилади Ҳадисда. Халқимиз азал-азалдан шеъриятга ошно, шеърнинг қадрини асрлар давомида юксакларга кўтарган закий халқ. Шу аснода халқимиз ичидан ҳам шеърият оламининг забардаст вакиллари етишиб чиққан. Мана шундай шоирлардан бири – Ўзбекистон Халқ шоири Абдулла давоми…\nКитоблари юз миллионлаб чоп этилаётган дунёнинг машҳур адибларидан бири, бразилиялик Пауло Коэло билан суҳбат Пауло Коэлони кўплаб китобхонлар улуғ ёзувчи сифатида ҳурмат қилишади. У 1947 йилда Бразилияда туғилган, Рио-де Жанейрода таҳсил олган. У кейинчалик гиёҳванд моддаларга ружу қўйгани ва ҳар давоми…\nАмерикада чиқадиган “Эсквайр” журнали ўзининг 1935 йил октябр сонида Э.Хемингуэйнинг “Маэстро” билан мулоқот” асарини эълон қилди. Унда машҳур ёзувчи ёш қаламкашларга, гарчи ҳазил тариқасида, лекин фойдадан холи бўлмаган қимматли маслаҳатлар беради. Адибнинг Ки-Уэстда ва Кубадалик пайти ёзилган мактубларида “маэстро” сўзи давоми…\nҲАЁТ – ОҒИР ИШ «Шпигел» журналига интервью. («Культура» газетаси, №1-2,2004). Дорис Лессинг ҳозирда ҳаёт бўлган инглиз тилли ёзувчилардан энг машҳури ва ғаройиб тақдирли аёл ҳисобланади. У Эронда туғилган, Жанубий Родезиядаги кичкина фермада улғайди, ёшлигида коммунистларга қўшилди, ўттиз ёшида ўн икки давоми…\n5-саҳифа. Жами: 27«12345678910»Охири


Мессининг 10-рақами кимга тегиши керак?\nБлог: Barcafans.uz блоги\nЛионель Месси Жаҳон Чемпионатидан кейин Аргентинанинг вақтинчалик таркибида эмас шу сабабли “Альбиселесте” ўртоқлик учрашувларида тарибида кўплаб ёш иқтидор вакиллари билан иштирок этмоқда.\nМундиалда терма жамоа энг ёши катта таркибга эга эди. Хўш, айни вақтда терма жамоадан вақтинчалик танаффус олган “Барселона” етакчисининг 10-рақамли либосини кимдир кийиши мумкинки? Шу ҳақида Squawka нашри мулоҳаза юритди.\nҚизиқ равишда Аргентина 10-рақамли либосни Месси борлиги учун ҳеч кимга бермасликка қарор қилди. Дарвозабон Серхи Ромеро (Жаҳон Чемпионатини жароҳати сабаб ўтказиб юборди) буни ғалати деб билмоқда: “10-рақамли либос доимо фойдаланилиши шарт. Ҳозир нимага фойдалнилмаяпти, очиғи тушунмадим.”\nХўп, ҳозирда қўлланилмаётган бўлса, кейинчи? 10-рақамни кийиб юришга ҳақиқий меросхўр ким? Месси қайтгунига қадар Аргентинага ким етакчилик қилади? Қуйида 4 асосий номзод ҳақида таҳлил қиламиз.\nДавоми Barcafans.uz блогида\nМесси Аргентина термасининг Бразилия ва Ироққа қарши ўйинларини ўтказиб юборади 25.09.2018\nРамос: Совринни фақат ҳужумчилар олавериши тўғри эмас 25.09.2018\nВалентин Коваленко ОЧЛ ярим финалини бошқаради 25.09.2018\nЗидан Мбаппега «Реал»га ўтишни маслаҳат берди 25.09.2018\nFUTBOL TV телеканалининг бугунги дастурлари тўплами 25.09.2018\nЗлатко Далич: Модрич ҳақли равишда энг яхши футболчи бўлди 25.09.2018\nThe Best. Купер собиқ шогирдини кучли учликка киритмади, Аҳмедов Мессини биринчи ўринга қўйди 25.09.2018\nМесси Роналдуга овоз берди, Роналду эса... 25.09.2018\n«Ахмат» клуби уй ўйинларига талабалар ва бюджет ходимлари мажбуран киритилмоқда 25.09.2018\nДмитрий Михайлович блогида. Аёллар футболи, 21-тур таҳлили 25.09.2018\nЧех Арсен Венгернинг ўйин услуби ҳақида гапириб ўтди 25.09.2018\nКариус: Рамос мендан кечирим сўрагани йўқ 25.09.2018\nШамшод Сариков: Барча саъй-ҳаракатларимиз «Навбаҳор»нинг чемпион бўлиши учун (ИнтерФутбол блоги) 25.09.2018\nThe Best. Марта – олтинчи марта йилнинг энг яхши аёл футболчиси 25.09.2018\nThe Best. Лука Модрич – йилнинг энг яхши футболчиси 25.09.2018\nThe Best. Тибо Куртуа – йилнинг энг яхши дарвозабони 25.09.2018\nThe Best. Йил рамзий терма жамоаси билан танишинг 25.09.2018\nThe Best. Дидье Дешам – йилнинг энг яхши мураббийи 25.09.2018


Finance.uz - «Ўзбекистон жуда муҳим нуқтада турибди»\n«Ўзбекистон жуда муҳим нуқтада турибди»\nКуни кеча Ўзбекистон Республикаси ташқи савдо вазири ўринбосари Соҳиб Соибназаров Италия Республикаси ташқи ишлар ва халқаро ҳамкорлик вазири ўринбосари Манлио Ди Стефано билан учрашди. Томонлар икки томонлама савдо-иқтисодий алоқалар хусусида ўзаро фикр алмашдилар. Ўзбекистонлик вакиллар Ўзбекистон-Италия ҳукуматлараро ишчи гуруҳи институтини биргаликда ривожлантириш, икки мамлакат ишбилармонлари ўртасидаги алоқаларни ўрнатиш ва мустаҳкамлаш учун бизнес-форум ҳамда кўргазмаларни ўтказиш таклифини илгари сурдилар.\n– Ҳозир Ўзбекистон жуда муҳим нуқтада турибди, мамлакат сиёсий ва маъмурий янгиликлар, ўзгаришлар йўлини босиб ўтди, — дейди хорижлик меҳмон Ди Стефано Манлио. — Италия турли соҳалар, жумладан, тўқимачилик, мева-сабзавотларни қайта ишлаш, АТ ва коммуникациялар, туризм, телемедицина каби йўналишлар бўйича ҳамкорликда кўплаб имкониятларни тақдим этиши мумкин.\nШунингдек, учрашувда икки томонлама товар айланмасини оширишдан ўзаро манфаатдорлик таъкидланди. Хусусан, жорий йилнинг январь-сентябрь ойларидаги савдо ҳажми 206 млн. АҚШ долларини ташкил этди, бу ўтган йилгига қараганда 20%га кўпроқ демакдир.\nБу ҳақда вазирлик ахборот хизмати маълум қилган.


Биз қачон бахтли бўламиз? » Ўзбекистон янгиликлари – Zamin.uz\n09 ноябрь 2019, 18:00\nИнсон ўзини бахтли ҳис қилиши учун муҳим туйғулардан бири муҳаббатдир. Муҳаббат деганда кенг маънода унинг турли кўринишлари айтилмоқда, фақат эркак ва аёл ўртасидаги эмас. Масалан она-бола ўртасидаги меҳр, қалин дўстлар орасидаги меҳр-оқибат ва ҳоказо.\nПсихологлар ёзишича, бизнинг ҳатти-ҳаракатларимиз, феъл-атворимиз ана шу муҳаббатга эришиш учун ёки кенгроқ олганда, тан олиниш, севилиш, меҳр қозониш учун бўлар экан. Баъзан ўша муҳаббатни моддий воситалар орқали қозонишга уринарканмиз. Масалан, қиммат машина миниш, данғиллама иморат солиш ва ҳоказо. Меҳр-муҳаббатни етарли дозада олиб турган киши хотиржам бўларкан.\nЯна психологлар таъкидлашича, инсонга бахтиёрлик ҳиссини берувчи омил моддий нарсалар эмас, балки ўша меҳр-муҳаббат, дўстлик ришталари ва эътибор экан. Масалан, болаликдаги қалин дўстлар билан отамлашиш, сизни гўдаклигингиздан севиб эркалаган аммангиз ёки холангиз билан самимий суҳбатлашиш, бобонгиз ёки бувингиз ёнида ўзингизни яқин ҳис этиш — буларнинг ҳаммаси ўша муҳаббатга дахлдор, ич-ичингиздаги севиш ва севилиш, эъзозлаш ва эъзозланиш, кимгадир кераклилик, ардоқланиш ғаризаларини қондирар экан.\nҲиссиётларсиз инсон ўзини кемтик ҳис қила бошлайди, нимадир етишмаётгандек бўлаверади. Қалбини тушкунлик қоплайди.\nШу маънода Эркин Аъзам қаламига мансуб "Анойининг жайдари олмаси" қиссаси асосида тайёрланган радиодрамани тинглаб, қалбимда ажиб ҳиссиётлар уйғонди. "Чантраморе" кинофилми ҳам шу китоб асосида олинган. Бу ҳикояда икки дўст ўртасидаги самимийлик, илиқлик, беғуборлик моҳирона тасвирланган.\nРадиодрамани тингларканман, ичим тўлиб бўғзимга нимадир тиқилди, кўзимга ёш келди. Дарҳақиқат, ҳозирги тўкин-сочинлик даврида бизга энг етишмаётган нарса бу самимий муносабатлар, ўша кенг маънодаги соф муҳаббат, меҳр- оқибат, беғараз биродарлик бўлса керак.\nРуҳиятимиздаги кемтиклик сабабини тўғри аниқламасак, ташхис қўймасак, ҳар қанча моддият билан қондиришга уринмайлик, барибир бахтиёр бўлолмаймиз. Замонавий дунёда энг кўп йўқотилган ва муштоқ бўлинаётган нарса ана шу самимий ва илиқ муносабатлар бўлса керак.\nЎзбек адабиётидан мен ўқиган нарсалар асосан ўтган асрнинг тўқсонинчи йилларигача ёзилган асарлардир. Мустақилликдан сўнгги ўзбек адабиётига менсимайроқ қарардим. Эркин Аъзам каби бир қатор адибларнинг суҳбатини тинглагач, менда ўзбек замонавий адабиётига яна қизиқиш уйғонди. Иншоллоҳ, Эркин Аъзам, Аҳмад Аъзам, Хуршид Дўстмуҳаммад, Улуғбек Ҳамдам, Исажон Султон ва бошқа кўп ёзувчиларнинг китобларини ўқимоқчиман.\nБемалол айтоламанки, Эркин Аъзамнинг ўша "Анойининг жайдари олмаси" жаҳон адабиёти дурдоналари қаторига қўшилишга арзийдиган даражада зўр ёзилган.\nСевимли ёзувчимиз Эркин Аъзамга соғ-саломатлик, ижодига барака тилаб қоламан.\nЯнгиликлар » Ҳаёт тарзи » Биз қачон бахтли бўламиз?\n13:10 Меҳр, умид ва қадр...\n18:33 «Ватанга муҳаббатни инглизчада ёзмаса, ҳақиқий муҳаббат бўлмайдими?!»\n06:03 Меҳр-муҳаббат ва бахт гормони аниқланди\n06:58 "Бахтли инсонлар"нинг 7 та махфий сири\n13:47 Иймон, яхшилик, меҳр-муҳаббатнинг устуни нима?


Байрактардан янги «Байрактар»: Туркия ҳужум дронининг биринчи парвози вақтини эълон қилди | Azon.uz - Ахборот-таҳлилий портал\n1906 17:30 23.09.2021\nЯнги турк жанговар учувчисиз учиш аппарати Байрактар ТВ3 2022 йилда биринчи парвозини амалга оширади. Бу ҳақда 22 сентябрь куни Истанбулда учинчи авиация, космик ва технология фестивали (TEKNOFESТ) доирасида ташкил этилган «Take Off» халқаро ташаббуслар саммитида «Байкар» компаниясининг техник директори Селжук Байрактар маълум қилган.\nТуркия расмийлари бу мамлакат жанговар дронлар ишлаб чиқариш бўйича дунёда тўртинчи ўринни эгаллаганини даъво қилмоқда. Селжук Байрактарга тегишли бўлган Baykar мудофаа компанияси Bayraktar TB2 аппаратларини Озарбайжон, Украина, Қатар ва Ливияга сотди. Март ойида Туркия раҳбари Саудия Арабистони ҳам Анқарадан учувчисиз зарба бериш тизимларини сотиб олишдан манфаатдор эканлигини айтганди. Польша Туркиядан 24 та разведка-зарбдор учиш аппаратларини сотиб олади ва ҳарбий маҳсулотларни Анқарадан сотиб олган НАТОга аъзо биринчи давлат бўлади".\nБайрактар Туркия дрон Махсус\nТуркия Украинага Bayraktar TB2 сотишига Россиянинг муносабати қандай бўлади?\n1303 11:55 03.10.2021


Баркамол авлод / Теглар бўйича қидирув / Fikr.uz\nСпорт 26 май 2017, 09:19\nЖиззах шаҳрида ўрта махсус, касб-ҳунар таълими муассасалари ўқувчиларининг “Баркамол авлод\nБаркамол авлодни тарбиялашда маданий мероснинг роли\n17 феврал 2017, 10:05\n«Истиқлол ғунчалари» – янги истеъдодлар танлови\n12 октябр 2016, 12:34\nЎзбекистон Республикасининг Биринчи Президенти Ислом Каримов навқирон авлоднинг истеъдодини камол топтириш, уларнинг беғубор орзуларига қанот бағишлаш, қобилиятли ўғил-қизларни ҳар жиҳатдан қўллаб-қувватлаш масаласига доимий эътибор қаратар эди.\nЖамият 18 январ 2016, 15:12\nЎқувчининг бўш вақти\nБугунги ўсмирларнинг бўш вақтларини қандай ўтказишлари ота-оналарга ҳам, устозларга ҳам, қолаверса, барчамиз учун катта аҳамиятга эга. Агарда ўқувчи бўш вақтини бир мақсадга йўналтирмаса, ҳар турфа шов-шувга бой, аммо фойдали билим бермайдиган газеталар, интернетнинг ахборот хуружлари, ҳатто зарарли саҳифалари, компьютер ўйинлари каби инсоннинг бебаҳо умрини совурадиган, ақлни лолу ҳайрон этиб, нафақат кунларни, балки йилларни лаҳзадай ўтказиб юборадиган воситалар тўлиб-тошиб ётибди. Ўсмирни чалғитадиган шундай муҳитда ҳар ким ўз олдига бирон мақсад қўйиши ва уни амалга ошириш сари интилиши, шунга яраша билим-кўникмаларни эгаллаши лозимдир. Демак, ўсмир ўзининг бўш вақтини одоб, билим, саломатлик – баркамоллик сирларини ўзлаштиришга бағишлаши керак. Акс ҳолда, унинг ҳаёти ўз-ўзидан зарарли ахборотларга, одатларга тўлиб бораверади.\nБаркамол авлод – келажагимиз пойдевори\nҚонунчилик 25 ноябр 2015, 15:50\nПрезидентимиз раҳнамолигида фарзандларимизнинг биздан кўра кучли, билимли, доно ва албатта бахтли бўлиши йўлида кўрсатилаётган ғамхўрликлар навқирон авлодни Ватанга муҳаббат, истиқлол ғояларига садоқат, миллий ва умуминсоний қадриятларга ҳурмат руҳида тарбиялашда юксак самаралар бермоқда.\nДунёда глобаллашув жараёнлари шиддат билан кечаётган бир пайтда мамлакатимизда давлат ва жамоат ташкилотлари ёшларни турли иллат ва таҳдидлар, ижтимоий сайтларда тарғиб этилаётган бузғунчи ғоялар таъсиридан асрашга алоҳида эътибор қаратмоқда. Бу борада Сурхондарё вилоятида ҳам кенг кўламли ишлар амалга оширилмоқда.\nБАРКАМОЛ АВЛОД ТАРБИЯСИДА ХАЛҚ ОҒЗАКИ ИЖОДИ ВА МИЛЛИЙ ЎЙИНЛАРНИНГ АҲАМИЯТИ\nИлм-фан 4 май 2015, 13:22\nМамлакатимиз мустакилликка эришгач, жамият ҳаётининг барча соҳаларида туб ислоҳатлар амалга оширилди. Бу эса ўз навбатида халқимизнинг янада фаровон ҳаёт кечириши, ёшларимизнинг ҳар томонлама етук инсон бўлиб камол топишига хизмат қилмоқда.\nҲар бир жамият, миллат ўз авлодларининг эртанги куни, уларнинг орзу интилишлари рўёби учун бор имкониятларини сафарбар этади. Инсон камолотининг асосий мезонларидан бири шубҳасиз бу унинг маънавий дунёсидир. Зеро, маънавият инсонни улуғлайди, уни юксак мақсадлар сари етаклайди. Инсон маънавий камолотини шакллантириш эса муқаддас қўрғон аталмиш-оила зиммасидаги вазифадир. Президентимиз И. Каримов “Юксак маънавият-енгилмас куч” асарида таъкидлаганларидек: “Маънавият инсоннинг қон-қони, суяк-суягига йиллар давомида она сути, оила тарбияси, аждодлар ўгити, Ватан туйғуси, бу ҳаётнинг баъзида аччиқ, баъзида қувончли сабоқлари билан қатра-қатра бўлиб сингиб боради”.\nБаркамол авлод дунёқараши шаклланишида тил - фикрлаш ва мулоқот воситаси\nИлм-фан 25 апрел 2015, 17:30\nТил – муайян белгилар тизимидир. Тил воситасида жонзодлар ўртасида муайян ахборот алмашуви содир бўлади. Шу боис, тил белгилар тизими сифатида келиб чиқишидан қатъий назар, фақат инсонгагина хос ва у онг билан узвий боғлиқ. Чунки тилда онг гавдаланади. Тил ёрдамидагина онг кишининг ўзи ва бошқалар учун воқеликка айланади. Тилда ифодаланаётган маъно-мазмун-нинг англаниши инсоннинг умумий билим даражаси, қизиқиши, қобилияти, конкрет шароитдаги кайфияти каби омилларга ҳам боғлиқ бўлади. Тил фикрлаш қуроли, мулоқот воситаси сифатида доимий такомиллашув жараёнини бошидан кечирмоқда. Айни пайтда инсоният кундалик ҳаётда қўллайдиган табиий тил билан бир қаторда мулоқотнинг ранг-баранглигини таъминлайдиган, фикрни ифодалашга хизмат қиладиган ўзига хос имо-ишоралар, рақс, мусиқа “тилига” ҳам эга. Шундай бўлсада, улар сўзга кўчгандагина англашилади, ундаги мазмун тушунарли бўлади. Шу билан бир қаторда илм-фан ютуқларининг тез тарқалишида муҳим роль ўйнайдиган интернационал тил – фан тили, унинг тушун-чалари ва формулалари ҳам борлигини унутмаслигимиз лозим.\nХХ асрда қўлланиш доираси тобора кенгайиб бораётган компьютерларнинг “HTML, “Бейсик”, “Фортран”, “Алгол”, “Дельфи”, “Паскаль” каби тиллари яратилди. Компью-терларнинг ижтимоий ҳаётдаги роли тез ўсиб бораётган хозирги даврда бу”тил”лар ахборотларнинг узатилиши ҳамда қабул қили-нишида катта аҳамият касб этмоқда ҳамда вақт бу жараёнларнинг янада тезлашаётганлигини кўрсатмоқда.\nТил ва онг муносабати ҳақида гап кетар экан, тил ўзига хос тарихий хотира ролини ўташини ҳам унутмаслик керак. Онг эса ижтимоий-руҳий ҳодиса бўлиб, у фақат жамиятдагина шаклла-ниши мумкинлигини ҳам назарда тутиш зарур. Бу жараён миллий тиллар мисолида, айниқса яққол кўринади. Зеро, миллат тилида унинг ўзлиги, босиб ўтган тарихий йўли, тафаккур тарзи акс этади, мустаҳкамланади. “Она тили, — деб таъриф беради Президентимиз, бу миллатнинг руҳидир. Ўз тилини йўқотган ҳар қандай миллат ўзлигидан жудо бўлиши муқаррар”. Шундай экан, мустақиллик шароитида миллий тилимиз ривожига алоҳида эътибор берилаётганлиги миллий ўзлигимизни англашимизнинг ўтиш жараёнида миллий истиқболимизни белгилашнинг узвий қисми сифатида қаралмоғи лозим.\nҲақиқатан ҳам ўзликни англаш, миллий онг ва тафаккурнинг ифо-даси, авлодлар ўртасидаги руҳий-маънавий боғлиқлик тил орқали намоён бўлади. Жамики эзгу фазилатлар инсон қалбига сингади, она тили – бу миллатнинг руҳидир. Буюк маърифатпар-вар бобомиз Абдулла Авлоний айтганидек,”Ҳар бир миллат-нинг дунёда борлигини кўрсататурган ойинаи — ҳаёти тил ва адабиётидир. Миллий тилни йўқотмаклик миллатнинг руҳини йўқотмакдир”\nТарихий маълумотлар кўрсатишича, XI-XII асрларда ўзбеклар Мовароуннаҳрда асосий аҳоли сифатида таркиб топди, ўша даврда “турк тили” деб ном олган ўзбек тили адабий тил хусусиятига эга бўлди. Шу даврда илм-фаннинг ўсгани Муҳаммад ибн Мусо ал-Хоразмий, Абу Наср Форобий, Аҳмад Фарғоний, Абу Али ибн Сино, Абу Райҳон Беруний ва бошқа олимларнинг фаолияти мисолида яққол кўринди.\nДемак, тил – дилларни дилларга боғловчи улуғ кўприк ва шу йўл билан инсониятни ҳамжиҳатликка, тотувликка, камолотга элтувчи неъмат, сеҳрли қудратдир.\nБарчамизга маълумки, инсон ўзлигини англагани, насл-наса-бини чуқурроқ билгани сари юрагида Ватанга муҳаббат туйғуси илдиз отиб, улғаяди. Шу боис, ўз она тилимизни мукаммал ўзлаш-тиришимиз давр талабидир. Айнан она тилимиз орқалигина биз аждодларимиз яратган дурдоналаридан энди бохабар бўлмоқдамиз.\nКарМИИ «Узбекистон тарихи»\nкафедраси катта укитувчиси\nБаркамол авлодга – яратилган имкониятлар\n30 октябр 2014, 12:44\nД.Қамбарова, ФарДУ доценти,\nД.Ҳасанов, ФарДУ талабаси\nПрезидентимиз И.А.Каримовнинг: “Биз ҳеч кимдан кам эмасмиз ва кам бўлмаймиз ҳам” – деган ушбу сўзларини ўзларига шиор қилиб олган ёшлар бугунги кунга келиб дунёда тараққий этган мамлакатнинг малакали мутахаc-сислари билан беллашмоқдалар. Буларнинг барчаси аввало мустақиллигимиз туфайли ва таълимга берилаётган эътибор, қолаверса бу соҳада олиб борила-ётган ислоҳoтлар натижасидир. Ривожланган ёки ривожланаётган қайси бир давлатни олиб кўрингки, таълим соҳасига алоҳида эътибор қаратади. Чунки, давлатларнинг тараққиётини белгиловчи омиллардан бири бу таълимдир. Буни яхши тушунган ҳукуматимиз мустақиллигимизнинг дастлабки йиллариданоқ, яъни 1992 йилнинг 2 июлда “Таълим тўғрисида”ги қонун амалга киритилди.\nБаркамол авлодни меҳр ва инсонпарварлик руҳида тарбиялаш омиллари\n27 октябр 2014, 14:08\nТалаба ёшларни хар томонлама ривожланган баркамол авлод қилиб тарбиялаш – хозирги куннинг энг долзарб вазифасидир. Чунки баркамол авлод ўзига тўғри баҳо бера олади, ўз характерига танқидий қарай олади, ўзини-ўзи хурмат қила олади ва шу билан бир қаторда бошқа инсонларни ўзи билан тенг кўра олади, уларни хурмат қилади, инсонлар бу дунёга нима учун келиб-кетишларининг моҳиятини тушуниб ета олади. Баркамол авлод ўзида бошқа инсонларга нисбатан мехр-шафқат ва инсонпарварлик туйғуларини уйғота олади.\n“Хозирги энг мухим, энг долзарб вазифамиз – жамият аъзоларини, аввало, ёш авлодни камол топтириш, уларни қалбида миллий ғоя, миллий мафкура, ўз Ватанига меҳр – садоқат туйғусини, ўзлигини англаш, миллий ва умумбашарий қадриятлар руҳида тарбиялашдан иборатдир. Турли фикрлар ва қарашларнинг бирлаштирадиган ягона мезон – бу миллий ғоя ва миллий мафкурадир” деган эди юртбошимиз И.Каримов. Хақиқатдан хам хозирда ўзининг мустақил фикрига эга бўлган, ўз Ватани, миллати равнақи йўлида халол меҳнат қиладиган, иймон – эътиқодли виждон амри билан яшайдиган шахсни тарбиялаб вояга етказиш – жамиятимиз маънавий хаётини юксалтиришдаги асосий вазифалардан биридир.\nЖамият мавжуд экан, унда яшовчи турли иштимоий гуруҳлар, диний эътиқод, миллат ва касб-кор вакилларининг ўзаро фарқланувчи манфаатлари ҳам мавжуд.\n10 сентябр 2014, 11:50\nБаркамол авлод – жамият тараққиётининг асосидир. Шу боис юртимизда мустақилликнинг илк йиллариданоқ ҳам жисмоний, ҳам маънавий баркамол авлодни тарбиялаш давлат сиёсати даражасига кўтарилди.\nЮртбошимиз таъкидлаганидек, соғлом авлод деганда, аввало, соғлом насл, жисмонан бақувват, иймон-эътиқоди бутун, билимли, маънавияти юксак, мард ва жасур, ватанпарвар авлод тушунилади. Мантиқан бир-бирига ҳамоҳанг бўлган «Инсон манфаатлари йили», «Оила йили», «Соғлом авлод йили», «Она ва бола йили», «Сиҳат-саломатлик йили», «Ёшлар йили», «Мустахкам оила йили», “Обод турмуш йили”да ҳам баркамол авлод тарбияси, унинг манфаатларини таъминлаш масаласи устувор аҳамият касб этди.\nДилноза Калонова ҳақида (2)\nСпорт 4 сентябр 2014, 09:48\nУстоз-шогирд анъанаси амалда\nДилноза Калонова илмий раҳбари филология фанлари доктори, профессор Шоира Усмонованинг ҳар томонлама унга ёрдам беришини таъкидлар экан, шундай дейди: “Университетга келганимда менда оғзаки нутқ деярли шаклланмаган эди. Устоз бу борада менга керакли тавсияларни берди. Илмий ишим юзасидан ҳам илмий маълумотларни топишимни, ундан қандай фойдаланишимни, нимага эътиборни кучайтиришим зарурлигини ўргатди. Ўзи билан турли анжуманларга олиб борди. Тўғри йўналиш бера олди”, деса, устоз шогирдининг илмий ишининг мазмун-моҳияти ҳақида фикрларини билдирди: “Маълумки, ўзбек адабий тилининг сўзлашув, илмий, расмий, публицистик ва бадиий услублари мавжуд. Бироқ мазкур услублар ҳозирги кунда жамиятимизда юз бераётган ўзгаришлар ва технология воситасида шаклланган янги тушунчаларнинг тилда тўлақонли акс эттира олмайди. Шунинг учун ҳам барча учун тушунарли, содда ва лўнда бўлган компьютерга хосланган ўзбек ахборот услубини яратиш масаласи ўзининг долзарблиги билан ажралиб туради.\nД. Калонованинг тадқиқотларида ўзбек тилининг комьютерга хосланганахборот услубини яратиш, ахборот услубида қўлланиладиган сўзларнинг частотали луғатини ишлаб чиқиш, сўзларнинг миқдоран қўлланиш даражасини аниқлаш, ўзбек тилининг изоҳли, таржима, орфографик, орфоэпик, морфем, частотали, турли соҳаларга оид терминлар ва луғатларини компьютерга киритиш сингари масалалар кўтарилган. Шу билан бирга, эълон қилинган мазкур илмий изланишларда компьютерга хосланган ахборот услубини яратишдаги мезонлар, тамойиллар, афзалликлар ҳамда бу соҳада юзага келган муаммоларни бартараф қилиш йўллари, уларнинг ечимлари кўрсатиб берилган.\nМуаммоларни ҳал қилиш орқали ўзбек тилини содда, стандарт ҳолга келтириш, уни дунёвий тиллар даражасига олиб чиқиш, бу тилни ўрганувчиларга қулайликлар яратиш ҳамда турли хатоликларнинг олдини олишга эришиш мумкинлиги илмий далиллар, бой фактик материаллар орқали ёритиб берилган.\nКелажагимиз ёшлари бандлигини таъминлаш\nҚонунчилик 22 июл 2014, 18:27\nЎзбекистон Республикаси Олий Мажлиси Қонунчилик палатасининг Фан, таълим, маданият ва спорт масалалари қўмитаси Ўзбекистон Олий ва ўрта махсус таълим вазирлиги билан ҳамкорликда ўрта махсус, касб-ҳунар таълими муассасаларини замонавий педагог кадрлар билан тўлдириш, таълим сифатини ошириш ва касб-ҳунар коллежлари битирувчилари бандлигини таъминлаш масалаларига бағишланган давра суҳбати ўтказди. Парламент қуйи палатасининг Фан, таълим, маданият ва спорт масалалари қўмитаси раиси А.Маматов ва бошқалар Президентимиз Ислом Каримов раҳнамолигида касб-ҳунар коллежлари ва академик лицейларнинг таълим-тарбия жараёни сифати ва самарадорлигини ошириш, юқори малакали мутахассислар тайёрлаш, битирувчиларнинг иш билан бандлигини таъминлаш масалаларига алоҳида эътибор қаратилаётганини таъкидлади.\nМаънавиятли, ахлоқли, баркамол авлодни тарбиялаш - давр талаби\nБаркамол ёшлар – юрт таянчи\nИлм-фан 14 феврал 2014, 05:13\nМамлакатимизда истиқлол йилларида соғлом ва баркамол авлодни тарбиялаш, вояга етказиш масаласига устувор вазифа сифатида қаралмоқда. Ёш авлод келажаги ҳақида қайғуриш, уларнинг муносиб таълим олишлари учун шарт – шароитлар яратиш, юртимизда олиб борилаётган кенг миқёсли ислоҳотлар жараёнида уларнинг ролини янада кучайтиришга катта эътибор қаратилмоқда.


Россия ва Хитой муштарак тактик ҳарбий машғулотлар ўтказмоқда - Parstoday\nсентябр 18, 2019 16:21 Asia/Tashkent\nОхирги йиллар, айниқса 2014 йилда юзага келган Украина бўҳронидан кейин Ғарб мамлакатлари ва Россия ўртасидаги муносабатлар кескинликларнинг кенгайиши билан юзмаюз бўлди. Россиянинг ғарбида Нато ташкилоти ҳарбий ҳузурунинг кенгайиши эса Мсоква давлатини қарши сайъ-ҳаракатлар, айниқса Россия ҳарбий тайёрганликларини кучайтиришга ундади.\nБу ҳақда Россия душанба куни 16 сентябрдаушбу ўлканинг марказида 128 минг ҳарбий кучи иштирокида эҳтимолий террористик ҳужумлар билан қарши курашиш учун ўзининг йирик ҳарбий тактик машғулотларини бошлади. Ушбу ҳарбий тактик машғулотларда Хитой ҳарбийларининг ҳузур топиши ҳам кўзга ташланадиган муҳим масала ҳисобланадиким. Пекин ва Москва ўртасидаги яқин алоқа эҳтимолий таҳдидлар билан қарши курашиш заминида уларнинг ягона стратегияга эга бўлишларидан далолат беради.\nРоссия мудофаа вазирлигининг маълумотларига кўра, Қозоғистоннинг чегара яқинида ўтказилаётган Tsentr-2019 ҳарбий тактик машғулотларда 20 мингдан ортиқ ҳарбий машиналар, 600 самолёт ва верталётлар, ҳамда 15-та ҳарбий кемалар иштирок этади.\nРоссия ҳарбийларига қўшимча, Хитой, Ҳиндистон , Покистон ва Марказий Осиёнинг бир нечита республикаси бу ҳарбий машғулотда иштирок этади. Шунингдек, 20 -та Хитойнинг самолёт ва вертолётлари ҳам бу ҳарбий машғулотда иштирок этади. Бу машғулотнинг асосий мақсади террористик моҳиятга эга ва Россия билан урушга кирган мамлакатлар билан қарши кураш олиб боришдан иборат.\nРоссия ҳар йили сентябр ойида ҳарбий тактик машғулотлар ўтказади. Россиянинг Узоқ шарқ ва шарқий Сибир минтақасида ўтказилган ўтган йилги ҳарбий тактик машғулотларда 300 мингта ҳарбий кучлар иштирок этди.\nАмерика миллий хавфсизлик стратегияси каби далиллар билан Россия ва Хитойга нисбатан бир қудрат сифатида қараши ва ушбу икки мамлакатнинг қудрати ва нуфузининг кучайишига қарши кўраш олиб боришни сўраётгани сабабли Россиянинг ҳозирга тактик ҳарбий машғулотларига иштирок этишини Нато ташкилоти доирасида Вашингтоннинг кундан кунга таҳдид солишига қарши Россия ва Хитойнинг жавоб қайтариши ҳамда Россиянинг ғарбий чегаралари яқинида Америка ҳарбий ҳузурининг мустаҳкамланиши маъносида талқин этиш мумкин.\nБироқ, Хитой ва Россия ўртасида ихтилофларни ижод этиш учун ғарбликларнинг олиб бораётган сайъ-ҳаракатларига қарамай Россия етакчи расмийлари доим Пекин билан ўзаро алоқаларнинг аҳамияти ҳақида таъкидлаб келишади.\nРоссия ташқи ишлар вазири Сергей Лавровнинг айтишича, пекин ва Москва ўртасидаги муносабатлар шу даражада яқинлашганки, учинчи мамлакатлар ушбу муносабатларга ихтилоф сололмайди.\nРоссия ва Хитой ўртасидаги ўзаро ҳарбий ҳамкорликлар ҳамиша ушбу икки мамлакатнинг ривожланаётган муносабатларининг муҳим бир қисмини ташкил этади ва кундан кунга ривожланмоқда.\nАйни пайтда, тинч океанининг ғарбида ва Осиёнинг шарқида янги ракеталарни жойлаштириш учун сайъ-ҳаракат олиб бориш ва қисқа ва ўрта масофада учадиган ядровий ракеталар шартномасидан чиқиш каби Трамп давлатининг гижгижлантирувчи сайъ-ҳаракатлари Россия ва Хитойнинг муштарак аксиламал кўрсатиши ва ушбу иккита мамлакатни Вашингтоннинг қурол-яроқ ва ҳарбий ҳаракатларига қарши ягона позиция олиши сабабига айланди.\nШундай назарга ташланадиким, шарқи Европада бўладими ёки шарқий Осиёда ўз иттифоқчилари билан бирга бўладими Американинг сайъ-ҳаракатлари ҳарбий ва мудофаа масалаларида Хитой ва Россиянинг яқин муносабатда бўлиши ва ҳамжиҳатлигининг мустаҳкамланиши саббабига айланиши муқаррар. Ҳатто бу икки мамлакатни Америкага қарши стратегик ҳарбий иттифоқни ташкил этишга ундаши ҳам мумкин.\nАмерикалик сиёсий масалалар бўйича эксперт Энжа Мануэлнинг айтишича, Россия ва Хитой ҳар бири бир зовиядан бошқа зовияга ўтадиган ҳамда ўзаро бир-бирини мукаммаллаштирадиган бошқотирма уйинидаги иккита бўлагига ўхшайди. Ҳолбуки, минтақа ва жаҳонда обрў-эътиборга эга бўлиш нуқтаи назаридан бирбиридан кам эмас. Россия Хитойнинг ривожланган ва бой иқтисодидан баҳра олади ва Хитой эса Россиянинг замонавий ва ривожланган турли қурол-яроқларидан баҳраманд бўлади.\nРоссия Ғарбнинг босимларини эътиборга олиб, Хитой билан биргалашиб муҳим ва жиддий Тинч океани ва Осиё минтақасида Американинг кундан кунга ҳарбий қудрати ва ҳузур топишининг кенгайишига монеа яратишни мақсад қилган.\nХитой ҳам тактик ҳарбий машғулотлар ўтказиш доирасида Россия билан хавфсизлик ва ҳарбий муносабатларни кенгайтириш орқали шарқий Осиёда Американинг сайъ-ҳаракатлари ва муштарак таҳдилар,жумладан террористик гуруҳлар билан қарши кураш олиб бориш учун Москва билан бирга бўлишни қўлга киритишга ҳаракат қилмоқда.\nМосква давлати Россияга қарши Американинг янги стратегиясини танқид қилди\nАҚШ Россияга қарши янги санкциялар жорий этди\nГрузияда НАТОнинг ҳарбий машғулотлари бошланди


“Нега менинг фарзандларим номидан гапирасан?”: Раҳмон ёлғончи амалдорни шарманда қилди\nТожикистон президенти Эмомали Раҳмон молия, банк, божхона ва солиқ ходимлари билан бўлган йиғилишда божхона хизмати ходимини сўроқ қилиб, унинг ёлғончи эканлигини фош қилди. Барчанинг олдида шарманда қилиб, ишдан бўшатди.\nТОШКЕНТ, 13 май — Sputnik. Тожикистон президенти Эмомали Раҳмон молия, банк, божхона ва солиқ ходимлари билан бўлган йиғилишда божхона хизмати ходимини сўроқ қилиб, унинг ёлғончи эканлигини фош қилди. Бу ҳақда Sputnik Тожикистон хабар қилди.\nПрезидентнинг мазкур божхона ходими қилган суҳбати “Тожикистон” марказий давлат телеканали орқали эфирга узатилди.\nРаҳмон амалдорни микрофон қаршисига чорлаб, қуйидаги саволларни беради:\nЭмомали Раҳмон: Неча йилдан бери ишлаяпсан?\nБожхоначи: Бир йилу саккиз ой.\nЭмомали Раҳмон: Бир йилу саккиз ой? Нечта уйинг бор? Ростини айт!\nЭмомали Раҳмон: Нечта машинанг бор?\nЭмомали Раҳмон: Битта эмас, тўғрисини айт. Қўлимда маълумотлар бор.\nБожхоначи: Иккинчиси меники эмас. Биттаси менинг номимда.\nЭмомали Раҳмон: Биттаси бошқа кишининг номида, биттаси эса сенинг номингда. Машинанг неча пул туради?\nБожхоначи: ... (сукунат)\nЭмомали Раҳмон: Нечта хорижий тилни биласан?\nБожхоначи: Уч тилни биламан.\nЭмомали Раҳмон: Қайси олийгоҳни битиргансан?\nБожхоначи: Россия дипакадемиясини, Муҳтарам жаноб...\nЭмомали Раҳмон: Ёлғон айтяпсан, битирмагансан.\nБожхоначи: Давлат хизмати... шундай, шундай.\nЭмомали Раҳмон: Битирмагансан, ёлғон гапирма!\nБожхоначи: Ҳа, битирмаганман, Муҳтарам жаноб, сабаби шундаки...\nЭмомали Раҳмон: Саводсизлигинг учун ҳайдаб юборишган. Нега давлат раҳбарининг фарзандлари номидан гапирасан? Ёш кадр аҳволига қаранг! Гуноҳинг бошингдаги сочингдан ҳам зиёд. Тушундингми? Қаерда ишлаган бўлсанг, ҳамма жойда сенга жазо бериб, ҳайдаб юборишган. Сени қандай қилиб ишга олишганига ҳайронман. Ҳеч кимга итоат қилмайсан. Ҳатто салом бермайсан! Нима, осмондан тушганмисан? Қонун нима ва ким учун? Гуноҳинг йўқми? Камчилигинг йўқми?\nБожхоначи: Бор, бор.\nЭмомали Раҳмон: Борасанда, аризангни ёзасан, йўқоласан! Ёшсанда, бўлмаса камида 15 йил қамоқда ўтирардинг.\nСуҳбат сўнгида Раҳмон амалдорга хорижга чиқариб юборган пулларини қайтаришни буюрди.\nВақт келди: АҚШда ноқонуний муҳожирларни депортация қилиш бошланди\nАҚШ нима учун Ой ва Марсга етиб бормаяпти – NASA раҳбарининг жавоби


Вилоятда рақобатдош, импорт ўрнини босувчи ҳамда экспортбоп маҳсулотлар ишлаб чиқаришни кўпайтириш, тармоқлараро саноат кооперациясини ривожлантиришга қаратилган ушбу тадбирда харидорлар маҳаллий ишлаб чиқарувчилар томонидан таклиф қилинган истеъмол товарларини тендер савдоларисиз, тўғридан-тўғри шартнома орқали сотиб олиш имкониятига эга бўлдилар.\nЭътиборли жиҳати, ушбу анжуманнинг нуфузи тобора ошиб бораяпти. Жумладан, жорий йилда унинг 700 дан зиёд иштирокчилари томонидан мингга яқин турдаги маҳсулотлар намойиш этилгани фикримиз тасдиғидир. Улар орасида тоғ-кон саноати техникаларидан тортиб, қурилиш маҳсулотлари, мебеллар, полиэтилен қувурлар, кийим-кечаклар, озиқ-овқат ва парфюмерия маҳсулотларигача бор.\nУшбу кооперация биржаси бозорга эндигина кириб келаётган тадбиркорлар учун ўз товар ҳамда хизматларини таништириш ва буюртмалар портфелини шакллантириш учун қулай имконият бўлди.\nШунингдек, тадбирда давлатимиз томонидан кичик бизнес ҳамда хусусий тадбиркорлик субъектларини қўллаб-қувватлаш борасида олиб борилаётган кенг кўламли чора-тадбирлар тўғрисида ҳам атрофлича сўз юритилди.\nЯрмарка якунида ишлаб чиқарувчилар ва буюртмачилар ўртасида 40 миллиард сўмликдан ортиқ келишув битимлари тузилди.\nМазкур рукндаги бошқа мақолалар: « Қулай шароит ва қўшимча имтиёзлар\tТармоқлараро кооперация »


Эктор Купер Туркманистонга қарши таркибни эълон қилди - xabar.uz\nЭктор Купер Туркманистонга қарши таркибни эълон...\n13.01.2019 20:05 0 263\nЎйин Тошкент вақти билан 21:00да бошланади.\nБош мураббий Эктор Купер ушбу ўйин учун жамоа таркибини эълон қилди. Унга кўра, Элдор Шомуродов, Ислом Тўхтахўжаев ва Достонбек Ҳамдамов бошланғич таркибдан ўрин олган.\nҚизил карточка олганлиги сабаб ушбу учрашувда Егор Кримец қатнаша олмайди. Унинг ўрнига майдонга Ислом Тўхтахўжаев тушади.\nЎзбекистон: Игнатий Нестеров, Акмал Шораҳмедов, Анзур Исмоилов, Ислом Тўхтахўжаев, Одил Аҳмедов, Жалолиддин Машарипов, Олег Зотеев, Элдор Шомуродов, Достонбек Ҳамдамов, Отабек Шукуров, Жавоҳир Сидиқов.


..:: ISLOM.UZ ::.. - Қабасотун мин ҳаётир росул (5-қисм)\nОдамлар шижоатни шарафлаб келган. Ахлоқ ва одоб фалсафасига кўра шижоатнинг фазилати киши учун энг зарурий инсоний фазилатлардан саналади. Шижоат бизнинг тасаввуримизга кўра ақлга таянган ҳолда бира тўла ҳиссиётларга берилиб кетмаслик ва қўрқоқ одам жонини сақлаб, ҳаётини асраб қолиш учун ҳар қанча хорлик ва пасткашликларга рози бўлган қўрқоқлиги орасида бўлади. Ҳар қандай жирканчлик ва қабоҳатдан тап тортмасликка олиб келадиган тентаклик билан қабоҳату адоватни тақозо қилмайдиган ғазаб туйғулари ораси – шижоат бўлади.\nШижоатнинг фазилати, улуғланиши ва юксак баҳоланиши шунинг учунки, шижоат шунчаки фойда ва манфаатлар мажмуасигина эмас, балки ҳаёт тарзида ҳар қанча манфаатларга сабабчи бўлса ҳам, унинг қиймати фақат амал билангина баҳоланади. Чунки шижоат ҳар қандай мағлубият ва чекинишларга дуч келса-да, токи унинг соҳиби зафар ва нусратга етмагунча ўз мақсад йўлида интилишдан қолмайди.\nШижоат бизларни фойдали амалларга чорлайди. Унинг бошқа амаллардан афзаллиги у сабабли келадиган фойда ва манфаатлар давомли бўлишидир. Шижоатли инсон яхши амалларда ҳамиша бардавом бўлади. Чарчаб, тўхтаб ёки оқсаб қолмайди.\nШижоат ҳам имондандир. Шунинг учун ҳам Расули акрам соллаллоҳу алайҳи васаллам шижоатда умматига ҳамиша намуна бўлганлар.\nҲазрат Али каррамаллоҳу важҳаҳу айтадилар: “Қачонки бирор қавмга рўпара келиб, вазият оғирлашса, Расулуллоҳ соллаллоҳу алайҳи васалламни эҳтиёт қилсак-да, ҳеч ким душманга Ул зот соллаллоҳу алайҳи васалламчалик яқин бўла олмас эди”. Яна айтадилар: “Бадр куни ҳам биз Пайғамбар соллаллоҳу алайҳи васалламни беркитишга қанча ҳаракат қилмайлик, душманга яқинлашиб бораверардилар. Ўша куни жасоратда ҳаммага ибрат бўлдилар”.\nИмон инсонни ибтидосида ҳам, ҳаёти давомида ҳам ҳар қандай ҳолатда дунёга берилмасликка ва нафсига эргашмасликка чорлайди.\nИмон юксак шижоат туҳфа қилганлигининг самараси ўлароқ Сайфуллоҳ (Аллоҳнинг қиличи) деган номга мушарраф бўлган улуғ саҳобий Холид ибн Валид розияллоҳу анҳу юзта ғазотда иштирок этиб, баданида қилич ёки найза тиғи тегмаган жой қолмаган. Бироқ тўшагида ётиб вафот қилар экан: “Қўрқоқларнинг кўзлари кўрмай қолсин!” – деган.\nИмон саййидимиз Абу Бакр Сиддиқ розияллоҳу анҳуга “Сен ўлимга интилсанг сенга ҳаёт ёр бўлур!” деган абадий насиҳатни илҳом қилган.\nАллоҳ таоло мўминларнинг қалбини ҳам имон билан собит қилди:\n“Уларга кишилар: «Албатта, одамлар сизга қарши куч тўпладилар, улардан қўрқинглар», деганда, иймонлари зиёда бўлди ва: «Бизга Аллоҳнинг Ўзи етарли ва У қандай ҳам яхши вакил», дедилар. Бас, Аллоҳнинг неъмати ва фазли ила, уларга ёмонлик етмасдан қайтдилар ва Аллоҳнинг розилигига эришдилар. Аллоҳ улуғ фазл эгасидир” (Оли Имрон сураси, 173-174-оятлар).\nБани Маҳориб қавмидан бир киши Расулуллоҳ соллаллоҳу алайҳи васалламни ўлдириш мақсадида йўлга чиқди. Ул зот соллаллоҳу алайҳи васаллам қиличини ёнига қўйиб ўтирган эдилар.\n- Эй Муҳаммад! (соллаллоҳу алайҳи васаллам) Қара, мана бу сенинг қиличингми? – деди ҳалиги киши.\n- Ҳа, – дедилар соллаллоҳу алайҳи васаллам.\nУ қилични қинидан суғуриб олиб ҳавода ўйната бошлади. Расулуллоҳ соллаллоҳу алайҳи васалламни қатл қилиш учун яқинлашмоқчи бўлди, бироқ Аллоҳ азза ва жалла унинг қадамларини тўхтатиб қўйди. Ҳарчанд интилса-да, яқинлаша олмади.\n- Эй Муҳаммад! Мендан қўрқмайсанми? – деди.\n- Йўқ. Сендан қўрқмайман, – дедилар Сарвари коинот (соллаллоҳу алайҳи васаллам).\n- Қўлимда қилич турган бўлса ҳам қўрқмайсанми?\n- Ҳа. Аллоҳ Ўзи сендан ҳимоя қилиб олади.\nУ киши иложсиз қолди ва қилични Расулуллоҳ соллаллоҳу алайҳи васалламга қайтариб топширди. Бу воқеа Зотур риқоъ ғазотида содир бўлган эди. Ушбу ибратли қиссада Расулуллоҳ соллаллоҳу алайҳи васалламнинг шижоатлари, саботлари ва Аллоҳ субҳанаҳу ва таолога бўлган имонларининг нақадар бақувватлиги ёритилган.\nАбу Жаҳл Сафода Расулуллоҳ соллаллоҳу алайҳи васалламнинг ёнларидан ўтар экан, озор бериб ҳақорат қилиб ўтди ва яна бир қанча нолойиқ бўлган сўзларни айтди. Расулуллоҳ соллаллоҳу алайҳи васаллам ҳеч нарса демадилар.\nАбдуллоҳ ибн Жадъоннинг хонимаси яқин жойда эди, бу сўзларни эшитиб турди.\nАбу Жаҳл Каъбага – Қурайш жамоаси тўпланадиган жойга борди ва улар билан бирга ўтирди. Бир маҳал Ҳамза ибн Абдулмутталиб розияллоҳу анҳу овдан қайтар экан, ҳайбат солиб келиб қолди. Ҳамза одатига кўра қачон овдан қайтса, токи Каъбани тавоф қилмасдан туриб уйига кирмас эди. Шунингдек, Қурайш жамоаси тўпланган жойдан салом бериб бир икки-оғиз сўз қотиб ўтар эди. Ҳамза розияллоҳу анҳу Қурайшнинг обрўли йигитларидан бўлиб, моҳир чавандоз эди. У Абдуллоҳнинг хонимининг ёнига етганида аёл:\n- Ҳой Амморанинг отаси! Абул Ҳакам ибн Ҳишом ҳозиргина сенинг жиянингни қандай камситганини кўрсанг эди! Анави ерда ўтирган эди, озор бериб ҳақорат қилиб ўтди. Яна анча мулзам қилди. Аммо Муҳаммад (соллаллоҳу алайҳи васаллам) бир оғиз ҳам сўз айтмай уйига жўнаб кетди, – деб бор гапни айтиб берди.\nШу пайт Аллоҳ таолонинг лутфу карами ила Ҳамзанинг бу ишдан ғазаби қўзиб кетди. Шошилиб ўша томон отланар экан йўл-йўлакай ҳеч ким билан гаплашмади. Масжидга кирганида Абу Жаҳл даврада ўтирган эди. Тўғри унинг олдига келди. Камонини кўтариб бошига урди. Боши ёрилиб анчагина шикаст етди.\n- Сен менинг жиянимни нега ҳақорат қилдинг?! Билиб қўй, мен унинг динидаман! У нима деса, мен ҳам ўшани айтаман! Қани, қўлингдан келса, ўша ҳақоратингни менга қил-чи!\nБани Махзумдан бир неча киши ўрнидан туриб Абу Жаҳлнинг ёнини олмоқчи бўлишган эди, Абу Жаҳл:\n- Амморанинг отасига тегманглар! Аллоҳга қасамки, мен унинг жиянини жуда ҳам қабиҳ сўзлар билан ҳақорат қилган эдим, – деди.\nҲамза розияллоҳу анҳу Исломда Расулуллоҳ соллаллоҳу алайҳи васалламнинг сўзларига итоат қилишда доимо собит қадам бўлди.\nАРШНИ ЛАРЗАГА СОЛГАН ШАҲИД\nМушрикларнинг мусулмонларга қилаётган ҳужумлари ниҳоятда шиддатли тус олди. Улар Мадинага кириш имкони бор жойларга ҳужум қилишарди. Икки томондан камон ўқлари тинмай ёғиларди. Расули акрам соллаллоҳу алайҳи васаллам қуролланган ҳолларида отларига минганича турар эдилар.\nСаъд ибн Муъозга шаҳар ҳудудини душманлардан мудофаа қилиш вазифаси топширилган эди. У бор шижоати билан душманлар ҳамласига қарши аёвсиз зарба берди. Бир маҳал Қайс ибн Арақанинг ўғли Жаҳон пайт пойлаб Саъд розияллоҳу анҳуга:\n- Мана, қабул қилиб ол! Мен Арақанинг ўғлиман! – деб ўқ отган эди, ўқи нишонга тегиб Саъднинг томиридан қон оқа бошлади.\n- Аллоҳ сенинг юзингни дўзахда куйдирсин! – жавоб берди у. Томиридан қон отилиб чиқар эди. Қонни тўхтатиш учун шошилинч муолажани қилди.\nҲолатни кўрган Расулуллоҳ соллаллоҳу алайҳи васаллам назорат қилиб туриш учун унга чодра ўрнатишни амр қилдилар. Саъд нигоҳини юқори кўтарди ва ҳайқириб:\n- Эй Аллоҳ! Сен яхши биласан – мен учун Сенинг розилигинг истагида Расулингни ёлғончи қилган ва юртидан чиқариб юборган қавм билан жанг қилишдан кўра маҳбуброқ иш йўқ! Эй Аллоҳ! Биламан, сен жангни биз билан Қурайш ўртасига қўйгансан. Мабодо Қурайш ғолиб келса, мени ҳам қолдиргин, токи Сенинг йўлингда улар билан жанг қилай. Мени жанг майдонида ўлдир, аммо вафотимга қадар ғалабани ўз кўзларим билан кўришни насиб этгин! – деди.\nРасулуллоҳ соллаллоҳу алайҳи васаллам саҳобалар блан ўн кунга яқин қамал ҳолда туриб қолдилар. Сўнг Аллоҳ таолога илтижо қилдилар:\n- Эй Аллоҳ! Мен Сенинг аҳдинг ва ваъдангни ўртага қўйиб сўрайман! Эй Китобни нозил қилган, ҳисобни осон қилган Зот! Аҳзобни тор-мор қилгин!\nАллоҳ таоло Расулининг дуоларини ижобат қилди. Кечасида Аҳзобга шиддатли шамол йўллади. Натижада мушриклар қадам босишнинг ҳам иложини қилиша олмай қолишди. Мусулмонларга нусрат берди. Улар тинмай Аллоҳ таборак ва таолога шукронани такрорлашарди.\nМусулмонлар Бани Қурайзани йигирма беш кун қамал қилдилар. Ниҳоят яҳудийлар Расулуллоҳ соллаллоҳу алайҳи васалламдан юртларини мусулмонларга ташлаб, Шомдаги Азриотга кўчиб кетишга изн беришларини сўрашди. Лекин Расулуллоҳ соллаллоҳу алайҳи васаллам рад этдилар ва келишиш учун хоҳлаган кишисини ўртага вакил қилишларини таклиф қилдилар. Улар Саъд ибн Муъоз розияллоҳу анҳуни танлашди. Пайғамбар соллаллоҳу алайҳи васаллам Саъдни чақиртирдилар ва Бани Қурайза билан ўртада ҳукм чиқаришга вакил қилдилар.\nСаъд аҳдини бузган, мусулмонларнинг душманларига ёрдам берган, натижада Хандақ ғазотида ва мазкур ғазотда мусулмонларнинг қони тўкилишига сабабчи бўлган хоинларнинг ҳукмини чиқаришга имкон берилганидан шодланиб кетди. У бор шижоати ва илми билан ўртада адолатли ҳақ ҳукм чиқарди. Жангга чиққанларини ўлдиришга, аёлларни асир олишга, мол-мулкларини мусодара қилиб, мусулмонларга тақсимлаб беришга ҳукм қилди. Ҳолбуки Саъд улар билан аҳил дўст эди. Расули акрам соллаллоҳу алайҳи васаллам:\n- Аллоҳ таоло еттинчи осмонда чиқарган ҳукмини чиқардинг. Сенинг бу чиқарган ҳукмингдан Аллоҳ ҳам мўминлар ҳам рози бўлдилар. Мен ҳам шунга буюрилган эдим, – дедилар.\nСаъд розияллоҳу анҳу яна ўзи даволанаётган чодрага қайтди. Жароҳати ўтда куйдирилган эди. Жароҳатидан яна қон оқа бошлади. Иккинчи марта яна куйдирилди. Жароҳат яна-да кучайиб, Саъдни вафот этишгача олиб келди. Жон таслим қилаётган пайтида Жаброил алайҳиссалом келди ва Расулуллоҳ соллаллоҳу алайҳи васалламга:\n- Бу инсон қандай инсонки, унга осмон эшиклари очилди, Арш ларзага келди? – деди. Расулуллоҳ соллаллоҳу алайҳи васаллам шошилиб кийимларини кийиб, Саъд томон борди. Етиб келиб қарасалар, жон таслим қилган экан.\nЖанозаларини Пайғамбар соллаллоҳу алайҳи васаллам ўзлари ўқидилар. Саҳобалар сўрашди:\n- Эй Аллоҳнинг Расули! Бунчалик енгил маййитни кўрмаган эдик?\n- Ҳа, ҳозир осмондан шунчалар фаришталар тушдиларки, шу кунгача бунча тушмаган эди. Ўша фаришталар кўтарганлигидан сизларга енгил бўлди, – дедилар.\nСаъд ибн Абу Ваққос розияллоҳу анҳу Дажла соҳилига етиб келди. Нигоҳи гуркираган Мадоин шаҳрига ва таърифи дунёга кетган Кисро қасрига тушди. Аскарлари билан дарёдан сузиб ўтмоқчи бўлди. Аммо бу усул унчалик қўл келмас эди. Шу пайт Осим ибн Амр Нажда аҳлидан олти юз нафар жангчи билан келди. Дарёни кечиб ўтиб, соҳилда мудофаа тадбирини қилиш таклифини киритди. Қараса, аскарларнинг баъзилари бу усулдан тараддудланиб қолишди. Шунда у Аллоҳ азза ва жалланинг ушбу оятини тиловат қилди:\n“Ҳеч бир жон Аллоҳнинг изнисиз ўлмас. Бу ёзилган ажалдир. Ким бу дунёнинг савобини хоҳласа, унга ўшандан берамиз. Ким охиратнинг савобини хоҳласа, унга ўшандан берамиз. Ва шукр қилувчиларни мукофотлаймиз” (Оли Имрон, 145).\nСўнг бошини мардонавор кўтарганича дарёга ташланди. Уни кўриб бошқалар ҳам ўзларини дарёга отишди. Ибн Амрнинг жасоратидан таъсирланган аввалги лашкар ҳам ўзларини дарё томон урдилар. Соҳил бўйида турган душман мусулмон лашкарини қайтаришга шайланишди. Аммо Ислом лашкарининг моҳирона мардонавор тадбирлари олдида душман ожиз қолди. Мусулмонларни сувдан чиқармасдан ўлдиришга уринишди. Осим ҳайқириб найзалар билан жанг қилишга буюрди.\nЛашкар соғ-саломат кечувдан ўтди. Душман мағлуб бўлди.\nРасулуллоҳ соллаллоҳу алайҳи васаллам ҳаммадан ҳам кўра шижоатлироқ, гўзалроқ ва саховатлироқ эдилар. Бир кун Мадина халқи шаҳар атрофидан шовқин-сурон овозини эшитишиб қўрқиб кетишди. Ҳатто душман бостириб келиб қолдимикин, деган гумонга ҳам боришди. Расулуллоҳ соллаллоҳу алайҳи васаллам шу заҳотиёқ қиличларини бўйинларга осиб, яланғоч отга миндилар ва ёлғиз ўзлари овоз келган томонга етиб бордилар. Қарасалар, ҳамма ёқ тинч. Ортга қайтсалар, Мадина аҳли ҳам шу томон келаётган экан:\n- Ваҳима қилманглар. Хавотир олманглар! – дедилар ва бирга шаҳарга қайтдилар.